text:
Zenéizi de Gibiltæra
I Zenéizi de Gibiltæra són 'na comunitæ étnica ch'a vîve da sécoli a Gibiltæra, formâ da-i discendénti di inmigræ zenéizi e lìguri arivæ inta zöna a partî da-o XVI sécolo. D'ancheu quésto grùppo o l'è do tùtto integròu inta socjêtæ do picìn teritöio ingléize, dæto che no gh'è ciù de parlànte de l'òriginâio dialétto lìgure de Gibiltæra.
Stöia[modìfica | modìfica wikitèsto]
Emmo vàrie testimoniànse de 'na comunitæ de emigræ zenéize che se trasferiâ a Gibiltæra a partî da-o XVI sécolo[1] e che, inta prìmma meitæ do XVIII, ariviàn a raprezentâ ciù de 'n tèrso da sò popolaçión. Scibén che séggian stæti ciamæ "zenéizi", dæto che a l'época vegnivân tùtti da-a Repùbrica de Zêna, o l'è ciæo che, óltre che da-o capolêugo lìgure, arivàvan da-e dôe Rivêe ascì.
Aprêuvo a-a conquìsta de Gibiltæra da-a Spàgna into 1704 a ciù pàrte de l'òriginâia popolaçión spagnòlla da zöna a se trasferiâ da ’n’âtra pàrte e, tra quélli che pe cóntra deciddiàn de restâ, se pêuan aregordâ 30 famìgge zenéizi. Quéste êan rescidénti sorviatùtto inte l'àrea conosciûa cómme Catalan Bay, dónde travagiâvan pi-â ciù pàrte cómme pescoéi. Inti ànni sucesîvi a-a conquìsta de Gibiltæra e do sò trasferiménto formâle a-o Régno Unîo, i zenéizi de Catalan Bay incomensiàn a dedicâse a âtre ativitæ, no sôlo lighæ a-a pésca ma a-o comèrcio e a l'artigianâto ascì[2].
Segóndo o censiménto do 1725, in sce 'na popolaçión totâle de 1.113 abitànti, in zenéizi êan bén 414, segoîi da 400 spagnòlli, 137 ebrêi, 113 britànichi e i restànte 49 de âtra naçionalitæ, sorviatùtto portoghéizi e olandéizi[3]. Ancón into 1753 i zenéizi êan o grùppo ciù numerôzo tra-i civîli rescidénti a Gibiltæra, con squæxi o 34% da sò popolaçión, e scìnn-a-o 1830 'n italiàn forteménte azeneizòu o l'êa largaménte dêuviòu insémme a l'ingléize e a-o spagnòllo cómme léngoa di anónçi ofiçiæ do govèrno[4].
Vèrso a fìn do XVIII sécolo saiàn numerôzi i zenéizi che ariviàn a travagiâ ànche inta goarnixón de l'îzoa, formàndo a bâze da futûra fòrsa de poliçîa civîle de Gibiltæra, ò sæ a Goàrdia Zenéize.
Into 1740 a l'è stæta introdûto a lézze ingléize a Gibiltæra e into 1753 sòn stæti nominæ i prìmmi giùdiçi de pâxe... Inte 'sto perîodo chi e outoritæ militâri avéivan de grénde dificoltæ co-i dizertoî de l'ezèrcito che intrâvan into Régno de Spàgna e dónca 'n grùppo de abitànti o vêgne çernûo pe agî cómme goàrdie de frontêa. Quésto grùppo o l'à pigiòu o nómme de Goàrdia Zenéize e co-o ténpo o l'è diventòu 'na prìmma fòrsa de poliçîa, ch'a suportâva e outoritæ militâri inti sò rapòrti co-i civîli. I sergénti êan nominæ tra-i òmmi da Goàrdia Zenéize, co-i tìtoli de "Sergénte di ebrêi" e de "Sergénte di spagnòlli", nomiâgi che riflèttevan o sò ròllo tra-e vàrie comunitæ. A Goàrdia Zenéize a saiâ a-a fìn desfâ quàrche ànno dòppo a goæra di Sètte Ànni[5].
Dòppo o perîodo de goære napoliòniche a Gibiltæra ariviàn vàrri inmigræ de òrìgine siciliànn-a e toscànn-a ma a ògni mòddo i zenéizi e i lìguri restiàn a magiorànsa da popolaçión proveniénte da l'Itàlia. O dialétto lìgure de Gibiltæra, pertànto o continoiâ a êse parlòu a Catalan Bay ancón into XX sécolo, scìnn-a-i ànni setànta[6].
A-a giornâ d’ancheu, i discendénti da comunitæ zenéize de Gibiltæra se conscideran gibiltærìn, sostegnìndo pi-â ciù pàrte l'outonomîa do teritöio ingléize[7]. Tra-i sò raprezentànti ciù avoxæ, fan pàrte da comunitæ zenéize de Gibiltæra doî prìmmi minìstri, Joe Bossano (tra-o 1988 e o 1996) e Adolfo Canepa (1987-1988), óltre che Kaiane Aldorino, Miss Móndo into 2009.
La Caleta: in vilàggio di pescoéi zenéizi[modìfica | modìfica wikitèsto]
Storicaménte a zöna de Catalan Bay (iniçialménte ciamâ La Caleta) a l'è stæta popolâ da-i pescoéi zenéizi ch'êan pàrte de 'n ciù ànpio insediaménto scitoòu, tra-o XVII e o XVIII sécolo, lóngo a còsta òrientâle da Rócca.
Into XVIII sécolo o zenéize, inta sò variànte locâle, o l'êa coscì anpiaménte difûzo che quésto fæto o l'êa tegnûo in conscideraçión ànche da-o Govèrno de Gibiltæra inta publicaçión di sò proclàmmi. Ancón numerôzi ànni ciù tàrdi, o l'êa parlòu da-a ciù pàrte di abitànti de La Caleta, a-o mêno scìnn-a-a fìn do XIX sécolo, pe pöi estìngoise a-a fìn do sécolo sucesîvo, co-ina de ùrtime testimoniànse ch'a l'è l'intervìsta do lengoìsta Fiorenzo Toso a di vêgi pescoéi inti ànni '70[6].
Gh'è stæta 'na discusción (dæto o nómme da bâia) in sciô fæto che i ingléizi poêsan avéi invexendòu i catalén co-i zenéizi, ma a raxón de tâ confuxón a no l'è do tùtto ciæa, dæto ch'a gh'è vàrie testimoniànse ch'o govèrno e i ingléizi foîsan perfetaménte a conoscénsa de l'òrìgine di abitànti de La Caleta. Tra di quésti se pêuan aregordâ i órdini pe l'asédio do 1727, inti quæ a bâia a l'êa minsonâ cómme Câa Zenéize, e i censiménti do XVIII e XIX sécolo, dónde o l'è registròu 'n grànde nùmero de persónn-e nasciûe a Zêna, e no in Catalògna. O l'è poscìbile ch'a ghe foîse stæta 'na confuxón tra-e létie de-e paròlle "Calata" e "Catala" inta prìmma pronónçia ingléize do nómme da bâia[8].
Into XIX sécolo a-i sôli pescoéi o l'êa permìsso vîve inta Catalan Bay. Defæti, ancón a-a giornâ d’ancheu, a ciù pàrte de famìgge chi rescidénti són di discendénti dirètti di pescoéi zenéizi che stâvan chi e són comuneménte ciamæ caleteños.
Ereditæ zenéize[modìfica | modìfica wikitèsto]
Architetûa[modìfica | modìfica wikitèsto]
L'ereditæ zenéize a l'è difûza in tùtta a picìnn-a colònia ingléize, ma in mòddo particolâ inte l'architetûa de costruçioîn ciù antîghe da çitæ, che prezentan di eleménti tìpici do stîle architetònico zenéize cómme i cortî intèrni, comuneménte dîti "patios", co-a ciù pàrte di abitànti de Gibiltæra che scìnn-a-i ànni òtànta a vivéiva afaciâ in sce quésti spàççi comuîn[9].
Âtra caraterìstica inportànte de l'architetûa de Gibiltæra, de ciæa derivaçión zenéize, sòn e tradiçionâli persiànn-e in légno.
Cuxìnn-a[modìfica | modìfica wikitèsto]
Numerôze tra-e réixe da cuxìnn-a de gibiltærìnn-a remontàn a Zêna: tra-i piâti ciù famôzi d'òrìgine zenéize, a despêto do sò nómme spagnòllo, a gh'è a pitànsa naçionâle de Gibiltæra, a calentita. Quésta a l'è defæti preparâ co-ina fænn-a de çéixai e co-in procêde asæ scìmile a-a fainâ lìgure[10].
Ànche a panìssa de Gibiltæra, riçètta ch'a l'aregorda o pàn e asæ scìmile a-a calentita, a l'à ànche lê 'n'òrìgine zenéize, derivàndo da-o famôzo piâto lìgure da-o mæximo nómme.
Òltre a âtre pitànse che se pêuan ricondûe a-a generâle tradiçión cuxinâia italiànn-a[11], 'n âtro piâto lìgure declinòu inta cuxìnn-a locâle o l'è o pan dulce, asæ scìmile a l'òriginâle riçètta do pandôçe zenéize.
Socjêtæ[modìfica | modìfica wikitèsto]
L'ereditæ zenéize a se pêu ritrovâ ànche inta stratificaçión sociâle de Gibiltæra, defæti a ciù pàrte do seu superiôre o l'è formòu sorviatùtto da pöche famìgge d'òrìgine zenéize. Pe cóntra l'âta clàsse borghéize a l'è formâ prinçipalménte da famìgge catòliche, ebrêe e indù de mercànti e de avocâti, e a clàsse òperâia a l'è pi-â ciù pàrte conpòsta da famìgge de òrìgine spagnòlla, maltéize e italiànn-a, sorviatùtto siciliànn-a[12].
Popolaçión d'ancheu[modìfica | modìfica wikitèsto]
A-a giornâ d’ancheu i discendénti di prìmmi inmigræ zenéizi a Gibiltæra sòn perfetaménte integræ cómme gibiltærìn e a no gh'è de particolæ asociaçioîn dedicæ a quésta minorànsa. Da 'n'anàlixi di cognómmi ciù difûzi inta çitæ o se pêu védde cómme squæxi o 20% da sò popolaçión a l'è d'òrìgine lìgure.
A prezénsa do Zenéize, scibén che l'òriginâio dialétto lìgure de Gibiltæra o ségge òrmâi estìnto, a l'è bén bén testimoniâ da-e fòrti infloénse into Llanito, o dialétto tìpico de Gibiltæra dêuviòu da-a ciù pàrte da popolaçión, ch'o l'à ciù ò mêno 700 paròlle inprestæ da-a léngoa lìgure. Segóndo di studiôzi cómme Manuel Cavilla o nómme stésso "Llanito" o vêgne pròpio da 'na paròlla zenéize, ò sæ da-o dimunitîvo do nómme Gioàn[4].
Pe de ciù, segóndo i stùddi de l'académico Giulio Vignoli, a-o mêno inti prìmmi decénni do XIX sécolo o Llanito o l'êa ancón ciù rìcco de paròlle zenéizi, co-o ténpo progresivaménte sostitoîe da tèrmini de derivaçión spagnòlla e ingléize[13].
I cognómmi zenéizi de Gibiltæra[modìfica | modìfica wikitèsto]
Tra-e riçèrche ciù recénti in scî cognómmi gibiltærìn d'òrìgine zenéize a se pêu 'aregordâ quélla de Fiorenzo Toso fæta into 2000: "bazâ in sce de riçèrche òriginâli, a trata de l'òrìgine lìgure di numerôzi di cognómmi d'ancheu difûzi a Gibiltæra. A l'è chi indicâ l'òrìgine de 'sti cognómmi chi, a l'è discùssa a sò etimologîa e a l'è riportâ a sò frequénsa atoâle. Pe de ciù, sòn fæte de òservaçioîn in sce l'inportànsa stòrica da Ligùria pe quésta localitæ e sorviatùtto in sce consegoénse lengoìstiche, etnogràfiche e colturâli de tâ infloénsa"[14].
Da quésta riçèrca o l'emèrge cómme a ciù pàrte de l'emigraçión da-a región da Ligùria a provegnîva da-e zöne de Zêna e de Sànn-a, méntre vàrri cognómmi d'òrìgine siciliànn-a cómme Caruana, ch'êan ritegnûi in mòddo eròu maltéizi, o s'è scovèrto che provegnan da di sicilién emigræ a Mâta into rinasciménto.
Chi de sòtta se pêuan védde i cognómmi d'òrìgine zenéize ciù comuîn a Gibiltæra, segóndo a riçèrca do Toso, co-o sò nùmero (indicòu tra paréntexi) ch'o l'è stæto ricavòu da-e Pàgine Giâne de Gibiltæra[15].
- Parody (45)[16], Baglietto (45), Danino (33)[17], Olivero (50), Robba (32), Montegriffo (34)[18], Chipolina (25)[19], Ferrary (35)[20], Ramagge (24)[21], Picardo (6)[22], Isola (24), Canepa (12), Cavilla (14)[23] e Bossano (15).
Persónn-e famôze[modìfica | modìfica wikitèsto]
Personalitæ famôze de Gibiltæra ch'àn de òrìgine zenéizi són:
- Kaiane Aldorino (Miss Móndo into 2009)
- Joe Bossano (prìmmo minìstro, 1988-1996)
- Adolfo Canepa (prìmmo minìstro, 1987-1988)
- Stuart Cavilla (bàssista di Breed 77)
- John Galliano (stilìsta)
- Paul Isola (cantànte di Breed 77)
- Peter Isola (polìtico)
- Krystle Robba (Miss Gibiltæra into 2008)
- Fabian Picardo (prìmmo minìstro da-o 2011 a-a giornâ d’ancheu)
- Albert Risso (scindicalìsta e polìtico)
Nòtte[modìfica | modìfica wikitèsto]
- ↑ (IT) Giuliano Panizza, L'azienda Durazzo a Cadice (PDF), 2003, p. 24. URL consultòu o 18 agòsto 2021 (archiviòu da l'url òriginâle o 22 agósto 2007).
- ↑ (EN) Edward G. Archer, Gibraltar, Identity and Empire, Psychology Press, 2006, p. 37, ISBN 0-415-34796-3.
- ↑ (IT) Alberto Rosselli, La comunità Genovese di Gibilterra, in sce storico.org. URL consultòu o 18 agòsto 2021 (archiviòu da l'url òriginâle o 28 lùggio 2011).
- ↑ 4,0 4,1 (EN) David Levey, Language Change and Variation in Gibraltar, 2008, John Benjamins Publishing, p. 24, ISBN 90-27-21862-5.
- ↑ (EN) History of the Royal Gibraltar Police, in sce police.gi. URL consultòu o 18 agòsto 2021.
- ↑ 6,0 6,1 (IT) Fiorenzo Toso, Linguistica di aree laterali ed estreme: contatto, interferenza, colonie linguistiche e "isole" culturali nel Mediterraneo occidentale, Recco-Udine, Le Mani, 2008, ISBN 8-880-12445-5.
- ↑ (IT) Enrico Negretti, Gibilterra, un voto per chiudere il "paradiso", in sce archivio.corriere.it, 17 màzzo 1996. URL consultòu o 18 agòsto 2021.
- ↑ (EN) Discovergibraltar.com - Catalan Bay, in sce discovergibraltar.com. URL consultòu o 18 agòsto 2021 (archiviòu da l'url òriginâle o 19 novénbre 2012 ).
- ↑ (EN) Culture of Gibraltar, in sce everyculture.com. URL consultòu o 18 agòsto 2021.
- ↑ (EN) Traditional Recipes and Their Origins, in sce gib.gi. URL consultòu o 18 agòsto 2021 (archiviòu da l'url òriginâle o 13 òtôbre 2007).
- ↑ (ES) Manuel J. Ruiz Torres, Panorámica de la cocina del Campo de Gibraltar, in sce grupogastronomicogaditano.com. URL consultòu o 18 agòsto 2021.
- ↑ (EN) Gibraltar - social stratification, in sce encyclopedia.com. URL consultòu o 18 agòsto 2021.
- ↑ (IT) Giulio Vignoli, Gibilterra, in Gli italiani dimenticati: minoranze italiane in Europa, Giuffrè, 2000, ISBN 88-14-08145-X.
- ↑ (IT) Fiorenzo Toso, L'onomastica d'origine ligure a Gibilterra, in Estudis romànics, n. 22, 2000, pp. 83-100.
- ↑ (EN) The Gibraltar Telephone Directory, in sce gibyellow.gi. URL consultòu o 19 agòsto 2021.
- ↑ Adataménto do difuzìscimo, in Ligùria, Parodi
- ↑ Adataménto de Dagnino
- ↑ Adataménto de Monteghirfo
- ↑ Adataménto de Cipollina, ascì inta fórma Chipulina
- ↑ Adataménto de Ferrari, ascì inta fórma Ferrar
- ↑ Adataménto de Romaggi, ascì inte fórme Ramage e Rammage
- ↑ Adataménto de Piccardo
- ↑ Adataménto de Caviglia
Bibliografîa[modìfica | modìfica wikitèsto]
- (ES) Hipólito Sancho de Sopranis, Los Genoveses en Cadiz antes de 1600, Larache, 1939.
- (EN) Johannes Kramer, English and Spanish in Gibraltar, Anbùrgo, Helmut Buske, 1986, ISBN 3-871-18815-8.
- (IT) Fiorenzo Toso, Una lingua del mare. Il Genovese tra Liguria e Mediterraneo, in Atti del Convegno Internazionale di Studi (Genova-Arenzano, novembre 1998).
- (IT) Giulio Vignoli, Gibilterra, in Gli italiani dimenticati: minoranze italiane in Europa, Giuffrè, 2000, ISBN 88-14-08145-X.
- (EN) Edward G. Archer, Gibraltar, Identity and Empire, Lóndra, Psychology Press, 2006, p. 37, ISBN 0-415-34796-3.
- (EN) David Levey, Language Change and Variation in Gibraltar, Lóndra, John Benjamins Publishing, 2008, ISBN 90-27-21862-5.
- (IT) Fiorenzo Toso, Linguistica di aree laterali ed estreme: contatto, interferenza, colonie linguistiche e "isole" culturali nel Mediterraneo occidentale, Recco-Udine, Le Mani, 2008, ISBN 8-880-12445-5.


c: text/html

text:
Lengua curda
O Cùrdo (Kurdî) o l'è 'n insémme de dialétti do grùppo lengoìstego irànico, parlòu in tòcchi de Iran, Iraq, Sciria e Turchia e da diversci emigranti sorviatùtto into nòrd Euròpa ascì.
Descriçion e stöia[modìfica | modìfica wikitèsto]
Âtri progètti[modìfica | modìfica wikitèsto]
- Wikipedia a gh'à 'n'ediçión in lengua curda (ku.wikipedia.org)
- Wikipedia a gh'à 'n'ediçión in lengua curda (ckb.wikipedia.org)
- Wikimedia Commons a contêgne di inmàgine ò di âtri files in sce Lengua curda

robotstxt: allowed

filter: keep


text:
Antonio Vivaldi
Antonio Lucio Vivadi (Venessia, 4 marso 1678 - Vienna, 28 lûggio 1741), o l'è stæto 'n importantìscimo compoxitô e violinista do Baròcco. O ciamâvan "o præve rósso" perché o l'ea presbitero e o gh'âiva i cavelli de quello cô.
Vìtta[modìfica | modìfica wikitèsto]
O l'à compòsto ciû de 770 êuvie, ch'an influensòu ciû târdi tanti muxicisti (soviatûtto tedeschi), tra e quæ gh'è 477 conçerti e 46 òpere. O l'è speçialmente famoso a livello popolâre pe "E quattro stagioìn".
File murtimediæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Antonio Vivaldi


text:
Diritto
O Diritto, into senso oggettivo, o l'é o complesso de norme giuridiche, che comandan o devean di determinæ comportamenti a-i soggetti che ne son destinatai.
Descriçion e stòia[modìfica | modìfica wikitèsto]
Into senso soggettivo, a facortæ ò preteisa, tutelaa da-a lezze, de un determinao comportamento attivo ò omiscivo da parte de atri, ò a sciensa ch'a studdia e norme e facortæ, into so insemme e inti sò particolæ ragroppamenti.
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Diritto


text:
Linux
Linux (/ˈlinuks/, prononçia ingleize [ˈlɪnʊks]) a l'é 'na famiggia de scistêmi òperativi de tipo Unix-like, pubricæ in tante poscibili distribuçioin, ma che gh'an in comune o mæximo kernel Linux.
Descriçion e stöia[modìfica | modìfica wikitèsto]
Ancheu tante societæ inportanti into canpo informatico comme Google, IBM, Oracle Corporation, Hewlett-Packard, Red Hat, Canonical, Novell e Valve svilùppan e pùbrican scistêmi Linux.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Linux


text:
Denscitæ de popolaçion
A denscitæ a l'è unn-a mesüa do numero de person-e che abitan inte una determinâ area (ch'a poeu includde o meno e superfiçie de ægoe a-u so interno).
Descriçion[modìfica | modìfica wikitèsto]
In senso ciù esteiso, a denscitæ a no se riferisce solo a-i esei umen, ma a poeu vegnì usä con riferimento a-e popolaçioin de quæ-se-segge organismo vivente.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce densitæ de popolaçion


text:
Catæn-a I de Ruscia
Catæña II (ruscio Ekaterina Alekseevna) dita "a Grande" , imperatrixe de Ruscia (Stettin 1729 - Carskoe Selo 1796).
Jean-Marc Nattier (1685-1776), Catæn-a I de Ruscia, 1717 (San Peoburgo, Ermitage)
Dæti personâli
Mòrte: Carskoe Selo, 1796
Paize: Ruscia
Âtre informaçioìn
Vìtta[modìfica | modìfica wikitèsto]
Nasciua Sofia-Federica-Amalia, figgia do prinçipe todesco de Anhalt-Zerbst, into 1745 a l'andò sposa a-o granducca Pê Fëdorovič, erede a-o trono ruscio. Intelligente, colta e senscibile, l'ea inevittabile che co-o maio incolto avegnisse una rottua; e quande o Pê III, alienaose a Guardia e i circoli de corte pe-e so preferençe prusciañe, o vègne deposto e doppo pochi giorni amaççao, a Catæña, o 20 zugno 1762, a salì a-o trono.
A rivelò a so educaçion illuministica inte un dispotismo paternalistico, largo de interventi e de iniçiative inte tutti i campi, a commençâ da-a speciale instruçion (nakaz) co-a quæ a proponeiva a-a commiscion convocâ into 1767 o progetto de 'n nœuvo codexe inspiao a-o Montesquieu e a-o Beccaria.
Soffocâ a grande rivolta do cosacco E. Pugačëv (1774-1775), a Catæña a s'interessò a-i problemi de l'instruçion, a restaorò e finançe e a riformò o governo locâ co l'instituçion di governoei, mentre a-o centro a l'attoava o prinçipio do poei ministeiâ unitaio. Questo scignificava ascì un inreddenimento e 'n ritorno a poxiçioin ciu aotocratiche e reaçionaie, com'é testimoniao da-a question di servi da gleba che, nonostante i longhi loei preliminæ de riforma, de fæto aomenton de numero: e da-o 1783 fu sciña proibio a-i contadin de passâ da 'n proprietaio a l'atro. Inreddenimento ch'o l'ea destinao a inasprîse doppo i avegnimenti françeixi do 1789.
Into proseguî a politica estera do Pê o Grande, a Catæña a se propose de risolve dueivemente o problema turco e quello polacco. Da-a Turchia, doppo a guæra do 1768-1774, a l'ótègne, inta paxe de Küciük-Qainarge (1774), o confin a-o sciumme Bug, o diritto de proteçion in sce-i crestien ortodosci di Balchen, l'indipendença da Crimea (che into 1783 insemme a-o Kuban a fu anessa a-a Ruscia). Quanto a-o problema polacco, atraverso di interventi inti afæ interni de quello paise e o conligamento co-a Pruscia e co l'Aostria, a Catæña a poette zonze a-e sucescive spartiçioin do 1772, do 1793 e do 1795, ótegnindo tutte e regioin orientæ da Polonia.
De spiito vivaxe e averto, a Catæña a svolse una çerta attivitæ lettiaia: œuvie drammatiche, articoli, schiççi satirichi, drammi e riçerche storiche, trattæ polemichi e memoie, tutti scingolarmente rapresentativi da societæ russa e œüropea do tempo.
A fu ciutosto dissolua a so vitta privâ, inta quæ ebban parte vari famoxi favoii.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Catæn-a I de Ruscia


text:
Forsa elettromotrice
A forsa elettromotrice, commünemente abbreviä in f.e.m., a l'è a causa da differensa de potensiale fra dui punti de un circuito averto, o dô flusso de corrente elettrica all'interno de un circuito elettrico.
Descriçion[modìfica | modìfica wikitèsto]
A definiçion a l'è ciuttosto vêgia, come se vedde da l'üso da parola forsa con significou differente da quello, generalmente accettou ä giornä de ancö, de forsa in senso meccanico; a tröva ancun applicasion, pe esempio, per esprimme a mascima differensa de potensiale che un generatô de tensciôn o produçe fra i sö poli, o a differensa de potensiale fra i elettrodi de unna cella elettrochimica. In particolare, in to caxo de unna cella galvanica, a forza elettromotrice a corrisponde ä differensa de potensiale che se instaura in corrispondensa di morscetti da cella a circuito averto (cioè in assensa de circolaçion de corrente, all'equilibrio).
Stoia[modìfica | modìfica wikitèsto]
In to 1800, dopo un disaccordo profescionale in sce a risposta galvanica sostegnüa da Luigi Galvani, Alessandro Volta o sviluppava a nota pilla voltaica, antenata da batteria, che a prodüçe una tenscion elettrica costante ai sö poli. In te i sö studi Volta insemme ai concetti de "capaçitæ" e de "quantitæ" o döviava pe a primma votta o concetto de tenscion elettrica pe rende conto de proprietæ intensive dell'elettricitæ.
F.e.m. de un generatô[modìfica | modìfica wikitèsto]
All'interno de un generatô elettrico se osserva mesciä e càreghe pôxitive verso o polo pôxitivo e e càreghe negative verso quello negativo. Questi processi se opponen ä repulscion fra càreghe elettriche do meximo segno. Son processi che põen esse de natüra elettrochimica, elettromagnetica, termoelettrica, fotoelettrica, piezoelettrica, ecc.
O lòu L necessaio ao trasporto de càreghe verso i rispettivi poli o l'è direttamente proporsionale ä quantitæ de càrega q; a forsa elettromotrice E a l'è definia comme quantitæ de lòu compio pe unitæ de càrega, segundo a formula:
- .
L'unitæ de mezüa, in to scistema internasionale de unitæ de mezüa, da forsa elettromotrice o l'è o volt, a mexima che se dövia pe mezüä o Potensiale elettrico e a Tenscion elettrica; l'unitæ de mezüa in to Scistema CGS o l'è o statvolt. In te formule, a forsa elettromotrice a votte a vegne indicä con e lettere f, e, E o V.
In te un circuito serou, a differensa de potensiale AV mezüä ai poli de un generatô reale a risülta sempre leggermente inferiore ä forsa elettromotrice do generatô pe effetto d'a rexistenza interna ri do meximo:
- .
F.e.m. indotta[modìfica | modìfica wikitèsto]
A forsa elettromotrice indotta in te un circuito serou a l'è uguale ä variaçion do flüsso magnetico ΦB che a l'attraversa in te unna unitæ de tempo, come stabilisce a Lezze de Faraday-Neumann-Lenz in ta notaçion de Newton:
- .
E pe a definiçion de induttansa elettrica
- ,
- .
O segno meno o l'è dovüo ao fæto che a forsa elettromotrice indotta a se opponne ä variaçion do flüsso magnetico segundo a lezze de Lenz.
In to caxo che a variaçion do flüsso a seggie dovüa a unna modifica meccanica do scistema, comme pe esempio a riduçion de l'area de unna spira, se parla de forsa elettromotrice cinetica.
Bibliografîa[modìfica | modìfica wikitèsto]
- (EN) Paul A. Tipler, Physics for Scientists and Engineers: Vol. 2: Electricity and Magnetism, Light, 4ª ed., W. H. Freeman, 15 novénbre 1998, ISBN 1-572-59492-6.
- (EN) Wayne M. Saslow, Electricity, Magnetism, and Light, Elsevier, 19 lùggio 2002, pp. (Veddi capitolo 8, ae pagine 255-259 pe i coeffiçienti de potensiale), ISBN 0-080-50521-X.
- (EN) Raymond A. Serway e John W. Jewett, Physics for Scientists and Engineers, 8ª ed., Cengage Learning, 1º frevâ 2012, ISBN 0-495-82781-9.


text:
Screivia
O Scréivia o l'é 'n gròsso torénte de l'Itàlia Setentrionâle, afloénte da-a drîta do Pò, ch'o côre in Ligùria, Piemónte e Lonbardîa.
O camìn comme torénte[modìfica | modìfica wikitèsto]
O nàsce in Ligùria into teritöio da Çitæ metropolitànn-a de Zêna da l'incóntro, into Comùn de Montéuggio (Zêna), di torénte Làsso e Pentemìnn-a che nàscian tùtti doî da-o mónte Prelâ (Apenìn Lìgure) pe dòppo percorî 'n træto lóngo quæxi 88 chilòmetri. Se se conscìdera cómme vivàgna prinçipâle o torénte Làsso (ch’o nàsce into Comùn de Torìggia), a longhéssa do torénte scinn-a-a fôxe a l'é de 177 chilòmetri.
Da l'incóntro di doî torénti, o Scréivia da prinçipio o côre inta direçión nòrd-òvest scinn-a-a arivâ into Comùn de Montéuggio (Zêna) dond'o riçéive da-a drîta o torénte Laitónn-a dòppo scinn-a-a Cazélla (Zêna) dond'o riçéive ’n âtro inportànte afloénte, o torénte Brevénn-a, o s’alàrga bén bén e o fórma ’n làrgo cùnio aluvionâle e vixin a-o Comùn de Savignón o riçéive o torénte Camiàsca da-a sò mancìnn-a.
O bàgna o Comùn de Buzàlla (Zêna) e riçevûi in órdine da-a drîta o torénte Semenélla e da-a mancìnn-a o Buzalétta, o fa dòppo 'na ciæa deviaçión (l'ùnica inportànte pe’n davéi inte tùtto o sò camìn) vèrso nòrd. O contìnoa pe dötréi chilòmetri scinn-a-a tocâ Rónco (Zêna), dónde, inta fraçión do Bórgo di Fornæ, o riçéive da-a mancìnn-a o torénte Travèrsa e da-a drîta o torénte Sàn Ròcco pe continoâ o sò camìn incasciòu inte ’na profónda gôa.
Inte sto træto chi o bàgna dötræ fraçioìn e o céntro de Îzoa do Cantón (Zêna) e o riçéive da-a drîta o torénte Vóbia e da-a mancìnn-a o torénte Borlàsca. Da chi in avànti o córe tórna incasciòu inte 'na sugestîva gôa scinn-a-a Prîa Bisciæa (Zêna) dond’o l’ìntra into teritöio piemontéize.
Sùbito o fórma 'n larghìscimo cùnio aluvionâle e o bàgna o Comùn d'Arquâ (Lisciàndria) e o riçèive da-a drîta o torénte Spìnti e giù zu de lóngo da-a drîta, o sò afloénte ciù inportànte, o Borbêia ch’o ghe dóggia a portâ de l’ægoa. Da chi a valàdda a se strénze tórna into l'atraversâ Særavàlle (Liscìandria) e dòppo o sciòrte da-a valàdda, o ralénta a sò córsa e o contìnoa o sò camìn a-i pê de Colìnn-e Tortonéixi.
Arivòu a Cassan Spinoa (Lisciàndria) o lètto do torénte o s’alàrga bén bén e o l’arîva ascì a êse làrgo 1 chilòmetro e a spartîse inte tànti ràmmi secondâi. Inte sto træto o torénte o no riçéive ciù afloénti scignificatîvi ma sôlo dötréi modèsti riæ da-a drîta idrogràfica cómme o torénte Castellania-Bruto, ch’o ne vén da-e Colìnn-e Tortonéixi. Dòppo avéi bagnòu a çitæ de Tortónn-a (Lisciàndria) e avéi riçevûo da-a drîta o torénte picìn Ossona, o sciùmme o l’ìntra inta cianûa dond’o l’aprofondìsce o sò lètto.
Arivòu a Castelnêuvo (Lisciàndria) o riçéive de lóngo da-a drîta o sò ùrtimo afloénte, o picìn Grue. Dòppo, diventòu òrmâi ’n sciùmme de cianûa, o contìnoa e o bàgna Alzano (Lisciàndria) e Molino dei Torti (Lisciàndria) e o l’ìntra inta Lonbardîa vixìn a Cornale e Bastida e into teritöio do comùn de Mezzana Bigli (Pavîa) o se càccia into Pò da-a drîta.
Caràteri idrològichi[modìfica | modìfica wikitèsto]
A portâ média do Scréivia vixìn a-a fôxe a l’é de quæxi 19 mêtri cùbbi a-o segóndo[1]. O regìmme o l’é do tùtto quéllo de ’n torénte con de pìnn-e quàrche vòtta dizastrôze inte l’ötùnno e portæ mìnime inta stæ (into træto conpréizo fra Cassan Spinoa e Casei Gerola o peu restâ do tùtto sciûto pe di méixi).
A-acentoâ sta caraterìstica són i ténpi de l’amugiâse de l’ægoa asæ cùrti into câxo che cêuve fòrte a mónte: defæti e ónde de pìnn-a do Scréivia pêuan êse asæ violénte e fâ bén bén de dànni ànche se pe pöco ténpo. Particolarménte quélla do 1968 a l’à riçevûo o sò màscimo stòrico con ciù de 2000 mêtri cùbbi a-o segóndo; in càngio inte quélla de l’ötùnno do 2002 o sciùmme o l’à caciòu zu ’n pónte fra Arquâ e Vigneu, ricostroîio e avèrto sôlo into 2005; da mensonâ ascì e pìnn-e di 4 de Novénbre do 2011 e di 9/10 de l’Òtôbre do 2014 fra e ciù inportànti da aregordâ.
Pròpio pe-e sò caraterìstiche o l’é clascificòu cómme torénte, scibén che-e dimenscioìn són bén ciù gròsse rispètto a quéllo che normalménte o vén ciamòu torénte.
Fàona[modìfica | modìfica wikitèsto]
I pésci ciù comuìn che se pêu trovâ into Scréivia són o mûzou d’ægoa dôçe, o ghigioìn, o sbàrbou e-e trûte.
A Valàdda do Scréivia a l’é unn-a de rótte preferîe da-i öxélli pe-e sò emigraçioìn che, vegnìndo da l’Àfrica p’arivâ into nòrd-Eoröpa, trêuvan in camìn asæ favorévole into córso drîto e nétto de sta valàdda, pròpio perché a l’é mìssa in direçión nòrd-èsr, sùd-òvest.
Tra e ràzze d’öxélli do pòsto segnalémmo: o perdigiórni, l’òpelàn, l’airón çenéen, o rarìscimo perdigiórni grîxo e a çighéugna (ò gànbe lónghe). Inte zöne ùmie covèrte de cànioéi gh’é l’ània, o bécco ciàtto e a moétta. Inti træti do sciùmme dónde a vegetaçión a l’é ciù ræa se peu trovâ a calàndria, a serénn-a e a grivêa. I èrboi òspitàn roscignéu, testenéigre, becafîghi, galétti de màrso, bèrte e picónsi. In aoménto a popolaçión di martìn pescoéi.
Nòtte[modìfica | modìfica wikitèsto]
- ↑ Fónte AA.VV., Ciàn de tutêla de ægoe – Alegòu ténico II h/l. Bilàncio de disponibilitæ ìdriche naturâli e Valutaçioìn de l’incidénsa di preliêvi – Bilàncio idrològico – Rapòrto ténico, Tabèlla 8, pag. 28; Lùggio 2004 Región Piemónte
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Screivia


text:
Santiago do Cile
In spagnòllo Santiago de Chile, a l'è 'na çittæ de l'America do Sûd, capitâ e prinçipâ nûccleo ûrban do Cile. L'area metropolitann-a c'a fôrma a l'è ciammä Gran Santiago oppûre sempliçemente Santiago e a côresponde ascì a-a capitâ d'a regiôn Metropolitan-a de Santiago.
Descriçion e stöiaModìfica
A s'attrêuva a 'n'artûa meddia de 567 metri into Cile çentrâ, a òvest de Andes. Con 6.269.629 abitanti (stimma 2006), a conçentra o 40% d'a popolassiôn d'o pàize e a l'è a settima çittæ ciû abitä d'o Sûdamerica.
Conlìgamenti esterniModìfica
Âtri progèttiModìfica
- Wikimedia Commons a contêgne di inmàgine ò di âtri files in sce Santiago do Cile


text:
Fibroblastô
I fibroblasti son e cellule tipiche (e e ciü nümerôse) dô tesciüô connettivô, in graddô de fabbricä i cômpônenti da matrice extracellulare. Han un citoplasma vacuolizzòu che ô circônda un nucleo ellittico e coloròu con ün o due nucleoli. I fibroblasti in attivitæ se riconoscen da l'abbondante reticolo endoplasmatico. I fibroblasti inattivi, ciammæ anche fibrociti, sôn più piccin e allungæ, inôltre han un reticolo endoplasmatico ridôtto.
DescriçiônModìfica
I fibroblasti prodüen collagene, glicosaminoglicano, fibbre elastiche e reticôlari e e glicoproteinne che se trövan in ta materia extracellulare. Durante a crescita i fibroblasti se dividen e scintetizzan e sostanse de base. Un dannô ai tesciüi ô stimôla i fibroblasti e ô ne causa a mitosi.
I fibroblasti pöen dä origine a atre cellule cômme e cellule òssee, i adipociti e e cellule muscolari, tütte de origine mesodermica. Se trövan anche in tô tesciüô cicatrisiale, han una capaçitæ migrante pocô svilüppä e pöen intervegnî in ta cicatrizzasiôn.
Ô TGFB ô stimola i fibroblasti a prodüe sôstanse da matrice extracellulare (cômme ô collagene).
Âtri progèttiModìfica
- Wikimedia Commons a contêgne di inmàgine ò di âtri files in sce Fibroblastô


text:
Fé
Fe' (prononçiâ co-a e averta e curta) ò fêde, credença piña e fiducioza ch'a procede da intima convinçion ò a se fonda in sce l'aotoritæ atrûi, ciu che in sce de prœuve ogettive ò logiche.
Descriçión[modìfica | modìfica wikitèsto]
Inta teologia catollica, a primma de virtù teologæ, definia «virtù sorvenaturâ pe-a quæ, con l’inspiaçion e l’agiutto da graçia de Dê, credemmo ese vee e cose da lê rivelæ, no pe caoza da veitæ intrinsega de cose mæxime, scorta da-o lumme da raxon naturâ, ma pe l’aotoritæ do Dê rivelante ch'o no pœu inganâse ni inganâ».[1] Ogetto da fe' o l'è tutto ço che Dê o l'ha rivelao: ançitutto i misteii sorvenaturæ e no dimostrabbili[2] e, in segondo lœugo, e veitæ che a teologia catollica a ritegne dimostrabbile raçionalmente e che pu son compreize inta Rivelaçion (comme l’existença de Dê); quindi l'è ogetto de fe' ço che l'è contegnuo formalmente (ascì impriçitamente) into depoxito da fe', affidao a-a Gexa e da questa fedelmente e inalterabilmente custodio, proposto comme tâ da-o so magisteio, segge solenne segge ordinaio, e progrescivamente espliçitao.
Da parte do soggetto, l’atto de fe', essendo atto conoscitivo, o l'implica l’assenso de l'inteligença, o quæ però o no l'è dæto pe l’evidença intrinsega de l'oggetto (comme inta conoscença scientiffica), benscì pe a so evidença estrinsega ch'a se fonda in sce l'aotoritæ de Dê rivelante[3] Per ço mæximo, però, l'assenso o no l'è escluxivamente un atto de l'inteletto, ma o l'impegna tutto l’ommo, e ançitutto a so voentæ, a quæ a conduxe l'inteletto a dâ o so assenso, co-in giudiççio de credibilitæ, a l'ogetto da fe'. L’atto de fe' o l'è coscì atto libbero, in quant'o dipende da libbera scelta e libbero assenso, dæto a 'n oggetto da pe lê oscuo, no reduçibbile a sencia evidença raçionâ, ma no pe questo meno çerto fondandose insci-â viaxitæ de Dê rivelante; otr'a ço l’atto de fe', començo de vitta sorvenaturâ, o no se consumma tutto into sogetto, ma o se fonda primaiamente inta graççia diviña ch'a constituisce l'initium fidei infondendo int'o sprito un pius credulitatis affectus, predispoxiçion sogetiva a l'açetaçion de veitæ da creddise.
Queste complesse caratteristeghe de l'atto de fe', comm’o l'è concepio da-a teologia catollica, ne definiscian i caratteri êsençiæ, differençiandolo tanto da-o concetto protestante de fe' comme atto de confiança (fe', fiduciâ), pe-o quæ se credde che Dê o l'aprichiâ a-o credente i meiti de Gexo Cristo giustificandolo di so peccæ, quanto da-e varrie conceçioin sccettamente sogettivisteghe da fe' che ne elimminan segge l’ogetto proppio segge i motivi formæ de credibilitæ: s'apense, prez., a-a fe' fondâ in sce di exigençe de raxon prattica (da-o kantismo a-o pragmatismo), ò in sce un senso squixiamente uman de caduçitæ e limitateçça ch'o fa sentî l’añima sogetta a 'na realtæ totalmente atra e infiniamente supeiô.[4]
Pe ese a fe' un rationabile obsequium, atto ch'o l'imprica l'adexon de l'inteletto e da voentæ a de veitæ no evidente da pe lô, ma fondæ in sciâ viaxitæ de Dê, nasce o problema, centrâ into pensceo crestian, do raporto tra fe' e raxon, ch'o l'è preliminâ a ogni speculaçion teologgica. Varri, storicamente e teoreticamente, i atezamenti front'a questo problema, ch'o se poze scin da-e primme generaçioin crestiañe. A poxiçion attoâ da Gexa catollica a se pœu scintetizâ co-e paole d'avertua de l'encicclica Fides et Ratio (1998) do Zane Paolo II: A fe' e a raxon son comme e doe ae co-e quæ o sprito uman o s’inarça verso a contemplaçion da veitæ. O l'è Dê a avei posto into cœu de l'ommo o dexideio de conosce a veitæ e, in definitiva, de conosce Lê perchè, conoscendolo e amandolo, o posse zonze ascì a-a piña veitæ sciu Lê mæximo.
Nòtte[modìfica | modìfica wikitèsto]
- ↑ Concilio Vatican I, sess. III, Constit. De Fide, 3
- ↑ Trinitæ, Incarnaçion, Redençion, Graçia, Sacramenti ecc.
- ↑ h'o l'è o motivo formâ da fe'.
- ↑ Da F. Schleiermacher a W. F. Otto.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Fè


text:
Wikipedia:Avertensa legale
A WIKIPEDIA A NO DÀ DI PAI LEGALI
A Wikipedia a contegne de voxe che trattan di argomenti legali; nisciun tipo de garançia vegne dæto in sciô fæto che e informaçioin seggian accuræ, corette, aggiornæ ò che no contravegnan a-a lezze mæxima.
No sciusciste arcun-a asseguaçion che un-a qualunque di afermaçioin presente a segge vea, coretta ò preciza. A lezze a varria da loeugo a loeugo e a cangia into tempo, taloa benben fito. Mæximo se 'n'afermaçion in sciâ lezze a l'è accurâ, a poriæ esilo solo inta giurisdiçion da person-a ch'a l'ha inseio l'informaçion e no applicâse a-o caxo de chi leze. De ciu, e norme de lezze poeuan ese cangiæ, modificæ ò abrogæ da di sviluppi succescivi a-a dæta inta quæ l'informaçion a l'è stæta inseia in ta Wikipedia.
Essendo e informaçioin fornie sciu base volontaia e gratoîta da di utenti anonnimi (rintraciabbili solo trammite adresso IP) no poeu ese fornio manco arcun-a garançia in sciâ revixon, periodica ò meno, di contegnui.
L'informaçion legale fornia in ta Wikipedia a l'è de natua generâ e a g'ha solo un scopo divurgativo, a no poeu pertanto sostitoî o pai de 'n profescionista aotorizou, ossæ de person-a, ofiççio ò aotoritæ competente con de conoscençe specializæ che possan applicâse a-a specifiçitæ do caxo de chi leze. Metteive in contatto co-ina locale associaçion forense ò con di scimmile associaçioin de giuristi inta vostra giurisdiçion de rifeimento, pe ese indriçæ a 'n profescionista legale competente, se no gh'ei atro moddo de contattâ un procuou legale, avvocato, scrivan ò de figue profescionæ equipolente.
Nisciun di scingoli contributoî, opiatoî de scistema, sviluppatoî, sponsor da Wikipedia ni terçe parte connesse co-a Wikipedia poeuan ese ritegnui responsabbili pe-i risultati ò e conseguençe de 'n qualunque tentativo de doeuviâ ò adotâ un-a qualunque de informaçioin ò dixinformaçioin presente.
- Ninte in ta Wikipedia.org ò in te-un qualunque di progetti da Wikimedia Foundation Inc., poeu ese interpretou comme un tentativo d'öfrî ò prononçiâ un pai legale ò d'avei atrimenti da fâ con l'ezerciççio da profescion forense.


text:
Ghiandole
E Ghiandole son organi specializzæ che elaboran e versen ao sö esterno sostanse varie comme proteinn-e, ensimi, ormoin, grasci o mucopolisaccaridi. Se definisce secresion a funsion con a quæ unna cellula a prodüxe quelle sostanse destinæ a esse riversæ ao sö esterno. A secresion a no l'avvegne solo in te cellule de ghiandole: anche ao de föa de questi organi gh'è un'attivitæ secretiva, presempio in te cellule interstisiali do testicolo e de l'ovaio, o in çerti neuroin, o ancun in ta genexi de mucopolisaccaridi e proteinn-e da matrice connettivale.
Struttüa[modìfica | modìfica wikitèsto]
E ghiandole son formæ de unna componente epiteliale dîta epitelio ghiandolare o parenchima, che a svolge a funsion secretiva, e de unna componente connettivale dîta stroma o connettivo interstisiale, ch'a serve comme impalcatüa de sostegno. In to stroma passa i vaxi sanguigni e i nervi ao servissio de due componenti, epiteliale e connettivale.
Ghiandole esòcrine e ghiandole endòcrine[modìfica | modìfica wikitèsto]
Existe vari scistemi de clascificasion de ghiandole. Se s'ammìa o destin do materiale che vegne secreto, se distingue e due categorie de ghiandole esocrine, o a secresion esterna e endocrine, o a secresion interna. E esocrine versen o sö secreto o a l'esterno do corpo, comme e ghiandole sebacee o e ghiandole sudoripare, o in cavitæ comünicanti con l'esterno, comme o pancreas esocrino o o figaito che liberan i sö prodotti in te l'intestin. Pe fa questo e ghiandole esocrine son fornie de un dotto secretô che o regögge o secreto dae cellule pe convoglialo in sce a superfiçe do corpo o in ta cavitæ comünicante con l'esterno. E ghiandole endocrine viçeversa no han dotto secretô e riversan o sö prodotto direttamente in ti capillari sanguigni.
Con o nomme de ghiandole vegne correntemente – e erronaemente – indicou anche i linfonodi.
Vôxe corelæ[modìfica | modìfica wikitèsto]
- Acne (mouttia infiammatoia, ch'a l'interessa i follicoli piliferi insemme ae ghiandole sebacee)
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Ghiandole


text:
E de votte o montava in sce i baloardi,
Minacciando i Cristièn co-a voxe e i sgoardi.
8
O pure sogghignando, in ton ironico,
Fando in aia fischiâ di bechelletti,
O dixeiva: — Piggiae, serviàn pe un tonico,
Ciappellette de menta e fenoggetti.
O vostro dexideio o sâ platonico,
Ma aviei, ve n'asseguo, d'i patiretti.
Apage! chi ghe semmo noi, ghe stemmo!
O dixe Caimacàn, ch'o non è scemmo.
9
Questo insulto villàn, questo dispresso,
O l'è ne-o coe di asseddianti unna spinha:
Tarroccan tutti, e se fosse concesso,
Faivan d'o Caimacàn tanta tonninha.
Un fra i atri ciù asbrioû, sensa permesso
A-i spaldi d'a Sittae o s'avvixinha;
E co-a voxe, co-o gesto, co-a personha,
O mostra che de tutti o se mincionha.
10
L'è questo o bon Zorzin, dito o Formigoa,
Portoliàn sccetto de l'antigo stampo:
Indole ardente, e quando ghe formigoa
E moèn, non gh'è rimeddio, o piggia lampo:
O san per preuva o Pelissòn, o Grigoa,
Che se lê o fa davei, no gh'è ciù scampo.
Se con lê aveivan mai da fâ i Tedeschi,
Ciù che con l'atro eroe, me stavan freschi.
11
Zoveno pin d'ardî, ma bon, ma pio,
Tutto daeto a-o Segnô, tutto pe-o Pappa;
Quando invito a-a Crociata o l'ha sentio,
— Vanni, o s'ha dito, ansi, se occôre, scappa: —
E pin de Fede, de speransa in Dio,
Co-a Croxe in pêto, a lansa, a spâ o l'acciappa
Che parte o so Zorzin, l'è o poae contento,
Ma a moae cianzendo a fa quarche lamento.
Pagina:Le crociate 1884.djvu/38
E de votte o montava in sce i baloardi,


text:
Umbria
L'Umbria, a l'è unn-a region dell'Italia centrâ de 800.000 abitanti, con capoleugo Peruggia. A confinn-a a ponente co o Lassio e a Toscann-a e a levante co e Marche. A l'è l'ùnica regioin de l'Italia peninsoâ a non ëse bagnâ da o mâ.
Capoleughi de provinsa[modìfica | modìfica wikitèsto]
I capoleughi de provinsa de l'Umbria son (in ordine arfabetico):
Nòtte[modìfica | modìfica wikitèsto]
- ↑ Òperatîva da-o 1970
- ↑ Dæto Istat - Popolaçión rescidénte a-i 30 de novénbre 2020.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Umbïa


text:
98
s. MA'I'rÈ.
muggê, e mariandu figge, scin a quellu giurnu che Nuæ u l’è intròu in te l’arca,
39 E nu n’han avüu cunuscimentu, finchè l’ è vegnüu u dilüviu e u i ha purtæ via tütti; cusci sâ da vegnüa du Figgiu dell’ommu.
40 Allùa duì sân in t’ün campu; ün u sâ piggiòu, e l’âtru u sâ abbandunòu.
41 Due donne a u muin a maxinâ; ünha a sâ piggiâ, e l’âtra abbandunâ.
42 Stæ sveggiæ dunque, perchè nu seì in che ùa segge per vegnî u vostru Segnû.
43 Ma sacciæ che se u puæ de famiggia u savesse a che ùa avesse da vegnî u laddru, sensa dübbiu u veggieiva e u nu se lascieiva arvî a caza.
44 Per questu anche vuì stæ preparæ, perchè u Figgiu dell ommu u vegnià in quell’ùa che nu pensæ.
45 Chi ti pensi chi segge u servitû fedele e prüdente che u so padrun u l’ha missu â diresiun da so famiggia per distribuîghe da mangiâ a so tempu?
46 Beatu quellu servitû che vegnindu so padrun û truvià cu fa cusci.
47 In veitæ ve diggu cu gh’affidià a diresiun de tütti i so ben.


text:
Tegucigalpa
Tegucigalpa (prononçia: Teguçigàlpa) a l'è a capitâ e çittæ ciû grande da Repûbbrica de l'Honduras, in America Çentrâ.
A s'attrêuva sott'a-o monte El Picacho (1.240 m.), in scio sciûmme Grande ò Choluteca, a çirca 990 metri in scio livello do mâ.
O se stima c'a sêu popolassion a l'è de 1.157.509 abitanti (censimento do 2013).
E attivitæ indûstriâli ciû svilûppæ inte 'sta çittæ son o commerçio, a constrûssiôn, i serviçi, i tesciûi, o sûccou e o tabacco.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Tegucigalpa


text:
Categorîa:Regno Unïo
Quésta categorîa l'arechéugge e vôxe che pàrlan de l'argoménto: Regno Unïo.
- Wikimedia Commons a contêgne 'na categorîa in sce l'argoménto Categorîa:Regno Unïo
Sottocategorîe
Sta categoria chie a contegne e 5 sottocategorie indicæ chì aprœuvo, pe 'n totale de 5.
C
- Commonwealth (1 C, 1 P)
D
E
- Ex-colonie britanneghe (2 C, 28 P)
M
- Monarchi britanneghi (5 P)
T
- Teritöi d'oltremâ Britanneghi (16 P)
Pàgine inta categorîa "Regno Unïo"
Questa categoria a contegne e 11 pagine indicæ chì de sotta , insce 'n totale de 11.


text:
Oscigeno
In ta sciensa chimica l'oscigeno o l'è un elemento chimico co o scimbolo O, o nümero atomico 8 e un peiso atomico de 15,9994.
Descriçion[modìfica | modìfica wikitèsto]
In meixinna o vegne impiegou a scopi terapeutici in te l'Oscigenoterapia.
In biologia se dividde i organiximi rispettivamente in aerobii o anaerobii a segunda che vivan in presensa o in assensa de oscigeno. I anaerobii poen esse assolüti, se a presensa de oscigeno a ghe rende imposcibile sorvevive, o facoltativi se poen tollerala.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Oscigeno


text:
Ludwig van Beethoven
Ludwig van Beethoven (Bonn, 16 dexénbre 1770 – Vienna, 26 marso 1827) o l'è stæto 'n compoxitô e pianista tedesco.
VìttaModìfica
A sêu êuvia a va da-o periodo Classico a-o comenso do Romanticiximo, svilûppando tûtti i génneri ma particolarmente a compoxiçiôn sinfònica, e êuvie pe pianofòrte e a mûxica da camera, avendo influensòu tûtta a mûxica oçidentâ pe lârga pârte do séccolo XIX.
Atri progèttiModìfica
- Wikimedia Commons a contêgne di inmàgine ò di âtri files in sce Ludwig van Beethoven


text:
Ebraiximo
L'Ebraiximo (יהדות) o l'è a religion do pòpolo ebraico òu giudeo, bazâ insci scrîti da Torah, o sêu libbro sacro.
A l'è stæta a primma religion monoteìstica documentâ, sviluppâ primma de l'anno 1000 a.C. tra i pòpoli cananei, òu tra quelli foestê scciâvi in Egitto.
Insemme a-o Crestianeximo, l'Islamiximo e a fede Bahá'í, l'Ebraiximo o va clascificòu comme religion abramitica, saiéiva a dî, quelle che reconóscian Abrammo comme pârte da sêu stöja sacra.
O se pêu dî ch'a segge difûza in tùtto o mondo fin da-a disperxon di ebrei iniçiâ inti tenpi de l'Impêro Romàn.
Âtri progèttiModìfica
- Wikimedia Commons a contêgne di inmàgine ò di âtri files in sce Ebraiximo


text:
Provìnse da Spàgna
E Provìnse da Spàgna son e sudivixoîn teritoriâli do segóndo livéllo de quésto stâto, de sótta a-e comunitæ outònome. Dónca 'na provìnsa spagnòlla o l'è ciù ò mêno a sudivixón corispondénte a-e provinse italiànn-e.
Stöia[modìfica | modìfica wikitèsto]
Institoîe into 1833, into régno de Izabèlla II, atoalménte gh'è 50 de quéste divixoîn aministratîve[1]. A escluxón di picìnn-i agiustaménti ò càngi de nómme e provìnse spagnòlle son restæ e mæxime scìn a-a giornâ d’ancheu[2], co-a sôla eceçión de Îzoe Canaie, ripartîe co-o decrétto do 21 seténbre 1927 de Miguel Primo de Rivera inte dôe provìnse separæ.
Òrganizaçión[modìfica | modìfica wikitèsto]
E provìnse spagnòlle de sòlito pigian o nómme da quéllo do capolêugo o quæ, squæxi tùtte e vòtte, o pœ êse çernûo cómme capolêugo da comunitæ outònoma ascì. Eceçioîn son e çitæ de Mérida e de Santiago de Compostela, capolêughi de rispetîve comunitæ (Estremadura e Galìçia) sénsa êse capolêughi de 'n provìnsa.
Inti câxi inti quæ 'na comunitæ outònoma segge divîza inte 'na sôla provìnsa (dónca in Asturias, Cantabria, Îzoe Baleari, La Rioja, Madrid, Murcia e Navarra) i seu potêri inclùddan quélli de provìnse ascì, scimilménte a quànte acapita pe-e dôe çitæ de Ceuta e Melilla, dónde tùtti i potêri son pe cóntra concentræ into comûne.
Lìsta[modìfica | modìfica wikitèsto]
Nòtte[modìfica | modìfica wikitèsto]
- ↑ (ES) Real decreto mandando hacer la Division territorial de Provincias, del modo que se contiene en seguida, in Colección legislativa de España, vol. 19, Madrìd, Imprenta del Ministerio de gracia y justicia, 1834.
- ↑ (ES) Antonio Villarreal, Cómo se dibujaron las provincias en España, in sce elconfidencial.com, 31 dexénbre 2019. URL consultòu o 18 arvî 2021.
- ↑ 3,0 3,1 3,2 3,3 3,4 3,5 3,6 Ùnica provìnsa de quésta comunitæ outònoma
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Provinse de Spagna


text:
Illinois
Nomme ofiçiâ: State of Illinois, 21-eximo stato di Stati Unïi d'America da-o 1818, a sò capitâle a l'è Springfield, a sò çittæ ciù conosciûa a l'è Chicago.
Stòia[modìfica | modìfica wikitèsto]
O fu esploròu da-i franseixi into XVII secolo, che fondon de colònie perpetue. Cedûo into 1763 a-a Gran Bretagna, o s'unì a-i Stati Unïi d'America into 1818.
Dòppo a costrûçion do canâ Illinois-Michigan do (1836), o s'è svilûppòu con sveltessa e a-a fin do secolo o l'ea ûn di stati ciù ricchi de l'Union.
Geògrafia[modìfica | modìfica wikitèsto]
O l'è tûtto in cianûa, coverto da pròu, coltivaçion e into meridión da fitti bòschi.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Illinois


text:
Gioxeppe Gaibado
Ina föto de Gioxeppe Gaibado
Dæti personâli
Mòrte: Cravêa, 2 zugno 1882
Gioxeppe Gaibado (Niçça, 4 luggio 1807 - Cravêa, 2 zugno 1882, it: Giuseppe Garibaldi), generâ, patriota e ommo politico.
Vitta[modìfica | modìfica wikitèsto]
A so famiggia a s'ea transfeja a Nissa into 1770; o poæ Domennego Gaibado (1766-1841), originaio de Ciavai, o l'ea proprietaio de 'na tartaña ciammâ Santa Reparata. A moæ Rœuza Raimondi (1776-1852) a l'ea originaia da Lœua, a-o tempo parte da Repubbrica Ligure.
Doppo avei aderîo a-a Giovine Italia e pigiao parte a moti insureçionæ in Italia, o visse di anni (1835-1848) in America, combattendo pe l’indipendença in varri pàixi. Rentrao in Italia, o parteçipò a-o governo provizöio de Milan e, doppo a proclamaçion da Repubbrica Romaña, nonostante i disciddi nasciui co-o Gioxeppe Mazzin circa l’attezamento da tegnî inti confronti di Savoia, o riçevette l'incarego da difeiza de Romma. Sconfito da-i Françeixi, ciammæ in agiutto da-o Pappa c'o l'ea scappao a Gaeta, o fuzzì torna a l'estero (1849).
A-o rientro in Italia (1852) o s'alontanò urteriormente da-e idee do Mazin, acondescendendo a vegnî sostegnitô da monarchia sabaoda pe scin che questa a dimostresse de credde fermamente inta caoza italiaña e assumendo a guidda de l'ezercito sardo contra l'Aostria (1858-59).
Dòppo l'annescion da parte do Piemonte de Lombardïa, Emillia, Toscaña e Romagna, o Gaibado o riaviò o processo d'unificaçion d'Italia, ch'o pàiva êsise bloccao inte l'imposcibilitæ de prende Romma, con l'impreiza di Mille, ch'a consentì de unî o Mezogiorno a-o Piemonte (1860) e quindi de zonze a-a constituçion do Regno d’Italia (1861).
Pe-e sò impreize, inte quæ o dimostrò d'avei no solo de ræe dœutte militæ ma ascì un indiscuttibile acume politico, o Gaibado o l'è consciderao un di ciu gren arteffixi do Risorzimento italian.
Notte[modìfica | modìfica wikitèsto]
- ↑ L'illustrazione popolare, Fratelli Treves Editori, Milan, 1882.
Voxe corelæ[modìfica | modìfica wikitèsto]
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Gioxeppe Gaibado


text:
Giuseppe Conte
Giuseppe Conte (Volturara Appula, 8 agósto 1964) o l'é 'n politico e giurìsta italian. O l'é o vintêximo-nöno Prescidente do Conseggio di Ministri Italian e cappo do govèrno italiàn da-o 1 de zùgno 2018. O sêu govèrno o l'é stæto sostegnûo da-o Movimento 5 Stelle[1] e da-a Léga Nòrd[2] da-o 1 de zûgno 2018 a-o 5 de setténbre 2019 (Gôverno Conte I), méntre da-o 5 de seténbre 2019 a-a giornâ d'ancheu o l'é sostegnûo da-o Movimento 5 Stélle, da-o Partîo Democratego (Partito Democratico), da Lìberi e Pægi (Liberi e Uguali, LEU), da Itàlia Vîva e da 'na pàrte do Grùppo Mésccio (Govèrno Conte II).
Nòtte[modìfica | modìfica wikitèsto]
Scîti colegæ[modìfica | modìfica wikitèsto]
- (IT)
Scîto do Giuseppe Conte
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Giuseppe Conte


text:
Provinsa
Provinsa u l'è u numme con chi se indica de solitu un'entitæ governativa subnaçionâ.
Descriçion e stòia[modìfica | modìfica wikitèsto]
A definiçiun precisa de furme e di poei de 'na provinsa a varia a segunda de naçiuin. Sempre a segunda de naçiuin u termine provinsa u vegne sostituiu cun di termini alternativi: destreitu, dipartimentu, statu, region, cuntea ecc. U termine u trae origine da-u latin provincia, provinciae, cumpostu da pro + victa, ovveü "precedentemente vinta".
E provinse, inte l'antiga Romma, ean infatti e tære conquistæ, sutta a-u duminiu de Romma e nun aventi dirittu a a civitas ruman-a.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Provinsa


text:
L'Aja
L'Aja a l'é 'na çitae in sciâ còsta òcidentale di Paixi Basci. A l'é a capitâle da provìnsa de l'Òlanda do sud. A l'a 'na popolaçión metropolitann-a de ciù de un milion e a l'é a tersa çitae di Paixi Basci. A l'é a sêde do governo e a rescidensa da famiggia reale, con i palassi de Noordeinde e Huis ten Bosch. Tutte e anbasciæ son da-arente a-o mâveggioso palaçio do parlamento, o Binnenhof. O quartê de Scheveningen o l'é arente a o Mâ do Nord e lì gh'é un mùggio de albèrghi e démoe pe turisti.
A çitae a l'é famôza comme céntro de òrganizasioin internasionâli comme o Tribunâ Penâle Internasionâle (International Criminal Court), a Córte Internasionâle de Giustìçia (International Court of Justice) e i tribunae speciâli pe-o Libano e a ex-Iugoslavia. A l'Aja g'an asci sêde l'Ofiçio Eoropêo di Brevétti e l'Agençîa Spasiâle Eoropêa.
Inta zöna de Rijswijk gh'é nasciûo o scritô Ilja Leonard Pfeijffer, za profesô a l'universcitae de Leiden, che o vîve a Zêna da dêxe ànni e o l'a scrïto o libbro "La Superba" che òua o l'é mostròu comme spetàcolo inte tutti i mêgio tiatri olandeixi.
Âtri progèttiModìfica
- Wikimedia Commons a contêgne di inmàgine ò di âtri files in sce L'Aja


text:
Perche o me pá un fanetto,
Ch'in savei ro sò quinto o sé ben lesto.
Ma a sò suoé per contrario
Un hora ghe pá mille
De daghe bon recatto,
E a ne stà assé in fretezzo,
Fassandone boghezzo,
Per lisciase lié assie
E metttese lié assì un poc'in stirezzo.
Ch'a commenza a cantá
De n'orei dormí sola, ch'a l'ha poira
Che quarch'un ra grafigne,
Ma ch'a s'oe accompagná.
Quella si che l'e brava
In manezá caviggie,
A veira fá pizzetti,
L'e un lavó si eccellente,
Che, creime a mi, vuoi ve ghe perderessi;
Se ra vei lavorá,
No se puoé dí comm'a ghe fa scuggiá
Si ben quella caviggia,
E si fito a a maneza, a fe de can,
Ch'a no se ghe vè in man,
Li con tanta destrixe,
Che ghe cresce o lavó, che no se dixe.
Ma de Nicheozinna
Dime cose ve pá?
Man. Sta chì l'e unna garzonna
Da fá bonna riuscia,
Ma a l'e anco affigiorá
Solo bonn'a treppá
Intorno a re demore,


text:
Isoe Crozet
Isoe Crozet, isoe de l'Antartego, parte di Teritöi Françéixi Meridionæ e de l'Antartego, usæ comme osservatöio scientiffego.
Descriçion[modìfica | modìfica wikitèsto]
E Isoe Crozet son:
Nòtte[modìfica | modìfica wikitèsto]
- ↑ Gruppo de doi scheûggi dexe km a Sud de Isoe di Porchi
- ↑ Gruppo de træ isoe, Grand Île (1.2 km2) (Isoa Grossa), Petite Île (Isoa Piccinn-a), Île Donjon (Isoa Bastia) e neuve scheûggi ærti da 15 a 122 metri.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Isoe Crozet


text:
Bielorùscia
Coordinæ: 53°31′42″N 28°02′48″E / 53.528333°N 28.046667°E
A Bielorùscia ò Rùscia Gianca, conosciûa ofiçialménte comme Repùbbrica de Bielorùscia (in bielorùscio: Pэcпyблika Бeлapycb / Respublika Bielaruś), a l'é 'n pàize de l'Euròpa de l'est. A seu capitâ a l'é Minsk. A faiva parte de l'Union de Repubbriche Soçialiste Sovietiche.
Atoalmente gh'é di proteste de ciàssa pe-o rizultâto di eleçioìn do 2020 chi àn confermòu Lukaschenko prescidénte da repùbbrica. I cappi de Stâto e de Governo de l'Union Europêa àn criticòu severamente a represción di proteste fæta da-o prescidénte.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Bieloruscia


text:
Mickey Mouse
O Mickey Mouse (dîto Topolìn in italiàn) o l'é fòscia o ciù famôzo personaggio di fumetti e di cartoìn animæ do mondo. O l'é stæto creòu da-o Walt Disney e da-o seu colaboratô Ub Iwerks into 1928.
Descriçion e stöia[modìfica | modìfica wikitèsto]
A creaçiòn d'o personàggio a deriva da-a necescitæ de l'autô de trovâ in nêuvo protagonísta pe i seu corti d'animaziòn, doppo che o studdio de produçion Universal o l'aveiva fæto seu, con raxión legale, i diritti d'Osvaldo o conìggio fortunòu, u primmo personággio de Walt Disney, quande ancôn nu l'aveiva o seu studdio de produçion pròpprio.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Mickey Mouse


text:
a petiçion, e poi ve a farò leze spero che v'unireì con mi ancon per questa votta. Ehi scioû Inspettoû, scioû Inspettoû.
Ins. Cosa vorrei Çittadin Bernardo con tanta sprescia?
Ber. Vorreivo ro caramà, e a penna per scrive unna petiçion.
Insp. Aggè paçiença Bernardo ma aora se ne serve un'âtro; comme ou l'averà finio ve ou darò a voì.
Ber. Beniscimo (passeggia brontolando con la marsina corta, berettino in testa il tutto sporco di tabacco di spagna).
Insp. Piggié Çittadin Bernardo, chi gh'è ou caramà, e ra penna, a carta gh'e[sic] l'eì?
Ber. Scioû Inspettoû mi oû ringrazio da carta: gh'o a carta bollâ (scrive).
Cer. Tommaxo dine un po; cosa où scrive stamatin coscì de bon oa Bernardo Pravvexin?
Tom. Mi non ve ne so dì ninte; ou machina tutto ou giorno per busarà ou prossimo mi me ne creddo; ou l'ha sempre fæto coscì, za ti oû sæ, ma porreiva daçe[sic] che ou feççe qualche petiçion pe a tascia.
Cer. In grazia de quei birbi lì, noi âtri semmo chì dentro, e quello poveo diao de Foppian ascì: basta pazienza; a nostra innocenza un giorno a sarà conosciua,
Ber. (Ha finito di scrivere, e si avvia frettoloso col foglio in mano ricercando per la sala con le braccia larghe il Fratello, e dice:) Scioû Allerame, Scioû Allerame vegnì chì, vegnì chì lezeì, guardè se son ancon un ommo da porreì fa un O con unna canna.
All. (Legge attentamente e poi dice:) Bravo Bernardo, bravo non me credeivo mai ciù che arrivasci a tanto: questa a l'è unna preuva indubitata: Ma.... sei poì seguro che quelli doì che nominè ve voeuggian fa ou piaxei d'accusaçe lô per sarvave voi? mi me a stento a credde.
Ber. A veritê a ri deve stimolâ, e poi non son tanto avvertii do zughetto, che mi ghe façço; basta che se salvemmo noì, poi ri atri, che ghe pensan: Ceronio Poere oû l'è un bon onmo, e Lagomarsin, per fame piaxei ou fareiva de tutto. A porto a l'Inspettou. Ehi Sciou Inspettou, Sciou Inspettou?
Insp. (Che seccata). Cosa vorreì Çittadin Bernardo?
Ber. Bezeugna fame ro piaxei de da per mì questa petizion a ro Governo Provvisorio.


text:
Genghis Khan
Gènghiz khān ⟨ǧìṅgℎʃ kℎàan⟩. - Fondatô de l'Impeo mongolo (foscia 1167-1227).
O so nomme personâ o l'ea Temujin, e Gènghiz khān o l'ea solo che un tittolo onorifico de inçerto scignificao.
Unificao i Mongoli, o Gènghiz khān o sconfisse i Jurcen (cineize Jin), dominatoî da Ciña do nord, a-i quæ o levò a Manciuia e a region de l'attoâ Pechin (1213-15). O mosse quindi verso ocidente, invadendo e conquistando o regno do Khwā- rizm Shāh fra l'Axia centrâ e l'Iran. Tæ conquiste fun continoæ da-i so lœugotenenti inte l'Iran ocidentâ e inta Ruscia do sud. Into fratempo o Gènghiz khān o tornò inta Mongolia pe repiggiâ a conquista da Ciña settentrionâ, ma o fu cugeito da-a morte mentre o l'assediava a capitâ do regno di Tangut ò Hsi Hsia.
O Gènghiz khān o l'è passao a-a stoia comme 'n gran destruttô, ma comme un gran condutê ascì, comme organizzatô e legislatô do mondo nomade, comme fondatô de 'n impeo che pe mezo secolo o compreize quæxi tutta l'Axia a nord de l'Himalaya.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Genghis Khan


text:
Fugassa co-o formaggio Recco Focaccia col formaggio Recco
Scistemâ a fænn-a (* 1/3 manitòba americana + 2/3 tipo 00) a fontann-a e mette into mêzo ægoa, êuio e sâ, inpastâ, pöi lasciâ riposâ pe armeno dôe ôe sensa ch'a pigge âia (s'inandio a pasta ben ben primma, a devo mette in frigideiro, e tiâla fêua 1 ôa primma d'uzâla).
Fâ dôe ballette, unn-a ciù gròssa e unn-a ciù picinn-a: començando da-a ciù gròssa sc-cianâ co-o canéllo da meizo (foto 1), pöi mette in sciô dorso de man in mòddo ch'a pénzoe (foto 2)
e a-o mæximo tenpo fâ giâ, a-a fin mette into tiàn (basso) zà vonto. Azonze o strachin ò crescensa a tochetti a-a mæxima distansa tra lô (foto 3).
Pe o segondo tòcco d'inpasto mæximo proçedimento (foto 4) ma o dev'êse ciù sotî (s'o se ronpe l'è pægio, o primmo pe contra ghe metto de pesse);
crovî co-o segondo tòcco finn-a sorva i bòrdi do tiàn (foto 5), schissâ faxendo ataccâ i doî bòrdi, levâ da mêzo a sféuggia in ciù, fâ quarche pertuzetto co-e dîe (comme streppà), pöi sorva mette l'êuio e sparmâlo co-a man o co-o penello.
Infornâ co-o forno zâ câdo e sùbito apenn-a finîo de preparâ. Calô forno 230°. Cotûa 7-8 menûti. A fugassa l'é cheutta quande a pigge un cô doròu. Se voéi, apenn-a sfornâ mette un fî d'êuio d'oîva stravergine ch'o condisce e o dâ un bon profummo (foto 6).
A rimanensa da pasta avansâ da-o tiàn, a se peu reinpastâ pe âtre fugasse o frizze a mòddo de strazetti. Amîa video 1, video 2
Cenni stòrici. Pâ ch'a segge nasciûa da-a neçessitæ de sopravivénsa da popolaçion locale, costreita a rifugiâse in scî monti a caoza de frequenti invaxoin saracene, de preparâ un çibbo nutriente con quello che gh'êa a dispoxiçion in gran quantitæ: fænn-a, formaggio fresco e legna da bruxâ. A l'é nasciûa coscì a celebre fugassa, o mêgio, un seu mesiâvo. Into secolo pasòu o formaggio uzòu l'êa a formagetta prodûta into lêugo.
A fugassa co-o formaggio tradiçionalmente a vegnîva consumâ inte ricorense di santi e di mòrti; questo pe 'n motivo particolâ: o formaggio prodûto inte l'outùnno l'é o ciù bon de l'anno, perché l'erba tagiâ inte l'estæ e inmagazinâ inte cascinn-e l'é a meitæ stagionatûa, no esendo ancon fen ma manco erba fresca. E vacche alimentæ con st'erba forniscian un læte ciù bon. Sôlo a-a fin do 1800, con l'avertûa de prìmme trattorie, a fugassa a l'intra into circuito da ristoraçion.
Lavoraçion (totâle circa 3 ôe). Inpastâ i ingredienti. Prìmma levaçion: ripöso de 30 menûti, pöi cegatûa de l'inpasto in 4. Segonda levaçion: ripöso de âtri 30 menûti, donca preparâ e pessatûe proporçionæ a-o tiàn (citti 40x60 e a têgne kg 1,5 de l'inpasto). Ripöso da pasta into tiàn vonto prìmma pe 15 menûti (apenn-a a l'é elastica) donca sc-cianamento (con gàibo e delicatessa),
finîo o quæ se condisce con êuio e ægoa a pasta sc-cianâ into tiàn; spôviâ co-a sâ (bon senso) de grann-a media, adatâ a-o tiàn co-a prescion da pansetta de dîe in mòddo da lasciâ traccia de cavitæ sensa pertuzâ a pasta. Âtra levaçion a circa 20° pe n'ôa/n'ôa e mêza. Cotûa a 210° pe 12-14 menûti circa.
Mæximi ingredienti e lavoraçion da fugassa zeneize finn-a a-o condimento con êuio ægoa e sâ da pasta sc-cianâ into tiàn: a sto ponto azonze e çiòule tagiæ. Continoâ comme sorva. E çiòule devan êse gianche o âtrimenti bionde; se tagian sotî e i se mettan a bàgno in ægoa freida pe mezôa prìmma de l'ûzo.
Âtre varianti da fugassa tradiçionâ zeneize son co-a sàrvia e co-o romanin.
Levâ l'òsetto da-e oîve e tritolâ ben fin a porpa; mette o ricavòu inte 'na copetta e unî doî cugiæ d'êuio. Stenperâ o crescente inte 'na copetta d'ægoa tiepida. Disponn-e a fænn-a in sciâ méizoa faxendo a fontann-a; versâ into mêzo o crescente e o conpòsto d'oîve e êuio, pöi a sâ necesâia. Inpastâ i ingredienti e procêde comme pe a fugassa zeneize.


text:
Taipei
Taipei (cineize tradiçionâ: 臺北 oppûre 台北, cineize scimplificòu: 台北, pronûnçia (pinyin): Táiběi, pronûnçia (Wade-Giles): T'aipei) a l'è a ciû grande çittæ de Taiwan e a sêu capitâ de facto.
A s'attrêuva into nòrd de l'ìsöa, drento a-o distritto de Taipei, scibben a no fa pârte de quello distritto. A sêu popolasion a l'è de 2.630.872 abitanti (zenâ 2007).
A l'è 'na mûniçipalitæ speçiâ aministrâ direttamente da-o Governo çentrâ de Taiwan.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Taipei


text:
Ghiggermo Imbriægo
Ghiggermo Imbriægo (pron. /gi'dʒɛrmu iŋ'brjɛ:gu/) ò Embriægo (lat. Guillermus Embriacus [1], Zena ça. 1040 - † doppo 1102) o l'é stæto 'n condutê zeneize, cappostippite d'a nobile famiggia d'i Imbriæghi. O parteçipò a-a primma croxâ e o fu un d'i artexen d'a preiza de Gerusalemme d'o 1099. O riportò a Zena o sacro baçî catturao a Çesarea e conservao ancœu int'a catedrâ de San Loenço. O fu conso d'o 1102. E so geste fun naræ da-o Caffaro int'i Annæ Zeneixi.
Retræto do Ghiggermo Imbriaægo
Dæti personâli
Mòrte: doppo 1102
Âtre informaçioìn
Biografia[modìfica | modìfica wikitèsto]
"Ghigermo nascè a Zena çirca l'anno 1070 intra famiggia de ri Embriæghi, prinçipalissima in quello secolo e fra i atre tutte invidiâ comme moære de coscì ræro parto, a ro valô dro quá, zonto ch'o fu a l'etæ dovua, fuin ciu che uña votta appoggiæ ri Magistrati de mao stimma, e ra cura de potente Armæ de mâ; si comme seguì l'anno 1099 quand'o fu eletto Generalissimo de numeroso stœu de Vascelli da Guerra per andâ sott'a ra çittæ de Gerosolima in soccorso de l'Eserçito Crestian: dond'o zonse accompagnao da molte schere de varenti e de çernui guerrê, & atri hommi asperti in tutte ri Arte opportuñe a ra Guerra, dre quæ molto o se varse pe ra fabrica de arcuñe machine a ra miliçia appropriæ; e o fu prinçipâ caxon dro grorioso acquisto de quella santa e famosa çittæ: però che essendo lê Hommo de gran prudença in tutti ri affari, valoroso, ardîo, solliçito e de resveggiao inzegno, o pensò con strañia invençion de confonde e d'abatte ri iñemixi dro nomme Crestian: ond'è che trovandose un giorno a discorrî de tâ materia con ro gran Buggion Cappo de quell'impreiza o propoze de vorei con ro so inzegno, e façilmente espugnâ quelle mure intre l'acquisto dre quæ nœutte e giorno s'affatigava incessantemente l'Eserçito.
Quâ proposta vorentera da ro Buggion aççettâ, començò Ghiggermo a mette in dœuvera ro so ben meditao dessegno, e varendose d'uña squaddra de Zeneixi sordatti, intre l'Arte de l'inzegnê eserçitæ; dri quæ lê o l'era o Cappo, o fabbricò in breve tempo uña fortissima Torre tutta de legno, con tâ meistria, & Arte, che fasciâ essendo de cœurio a resisteiva assæ ben a ra força dro fœugo, e per esse spartia in tanti peççi a poeiva esse commodamente da lœugo a lœugo trasportâ: commettendose insemme in moddo tâ che posta appè dre iñemighe mure, per esse tutta articolâ, se poeiva abbatte ra sœu çimma in ver quelle in moddo che poggiandoghe sorva, a serviva in fœuzza de ponte coverto, e a l'era strâ segura per fâ passaggio a ra Çittæ nemiga. Quæ machina, fornia ch'a fu, a l'hebbe l'applaoso de tutto l'Eserçito, e a no deluse affæto ro penscero dro Ghiggiærmo, poichè a fu sorva carri conduta in peççi sotta re mure e chie commissa, in moddo che ra sola vista a l'era terrô dri iñemixi e consolaçion dri Crestien; ond'è, che appeña l'hebbe vista in orde ro gran Buggion, che subbito o piggiò añimo de fissâ ro di pe ra battaggia: a l'arrivo dro quâ, començando l'assato sciu ro fâ dro giorno, scompiggiò de mainera quelli Barbari, che inorridii a ro spettacoro de così strañio ordegno, intre l'artifiçio dro quâ lessan ciæramente ro proprio estermiñio: ben che çercassan con ogni sforço de reparâ a ro so danno, fun però sempre vañe re sœu fadighe, & sfornie da ro valô dri Crestien, ri quæ da ri barcoin d'esta Torre, scrocciando continuamente dardi, e çerti fœughi con artifiçio lavoræ, andavan incessantemente offendendori; & elli, tentâ voggiando de destrue quella machina, incroxon çerto travo a uña forte Antenna, ch'in fœuzza d'Ariete, aora in ver ra Torre spoinciavan, & aora in derrê per respoinciâra arrósavan.
Mà sempre vani fun reixi ri so sforçi da ro valô de Ghigermo, ro quâ attentamente assistendo a ra defeiza dra machina, con çerti roncoin da mure aspertamente o taggiò re corde, ch'esto travo sostegnivan; ond'esto tosto cazzendo portao da ro so proprio peizo o restò appôso intro terren, e dove primma o l'era de danno a ra Torre, o servì pœu de sostegno sorva dro quá abbatten ri Zeneixi Inzegnê ra çimma dra mæsma, che comme dotto hemmo, a serviva in lœugo de ponte coverto, p'ro quâ ardíamente passando Gofrè, & Eustazio so fræ, arrivon feliçemente a l'acquisto de quelle forte mure; seguitæ da gran parte dri valorosi Guerrê, che scorrindo verso ra porta ciù prinçipâ, quella arvin fracassandora, e tutto ro Crestian Eserçito a ra destruçion de quelli scelleraddi infedeli, intra soggiogâ Çittæ con festa, e giubbilo introdussan.
Ma Ghiggermo doppo che per ra vittoria con ro so mezo ottegnua, hebbe da ogn'un reçevui ri debiti applaosi, carrego non men de lode, che de spœugge iñemighe, o se ne tornò a revei ra Patria; dove non andò guæri, che havendo ri Zeneixi appareggiao uña forte , e possente Armâ de trentesei Garie, e sei Nave grosse, sorva dre quæ œuttomiria combattenti Zeneixi s'imbarcon, con desiderio d'acquistâ nœuve parme intri moæ de Palestiña, ghe fu dæto per Cappo, e Duxe ro mæximo Embriægo, sotta ra ghia dro quá doppo longa navegaçion arrivon intro Porto de Laodicea; dove sorvezointi da ra freida saxon se fermon quarche tempo, non sença insî tal'hora a danni dri vexin Saraxin, molte Terre dri quæ con ro ferro, e ro fœugo valorosamente destrussan. Ma essendose a ro prinçipio dra Primaveira de là partíi; doppo vari açidenti intro viaggio incontræ arrivon prosperamente a ro Zaffo, donde se vin da ro Re Bardoin corteizemente incontræ a bandere sccegæ con ogni demostraçion d'ónô, e tenereçça d'affetto. Et essendo apointo ro tempo de l'urtima, e santa settemaña de Quareizema, desiderosi de çelebrâ ra Pasqua in ra Reâ Çittæ, verso ra mæsma ghiæ da ro proprio Ræ s'invion: e deppoî doî giorni de continnuo viaggio là zointi vin ra miracorosa siamma, che ro Sabbo Santo da ro Çê descendendo tutte a l'aççendeiva re lampe, che intorno a ro Santo Sepolcro eran stæte poste da ra Crestiaña pietæ.
Çerebrâ pœu ro dì seguente ra Resurreçion dro Segnô, e visitæ ri ciù devoti lœughi de quella santa Çittæ, assæ tosto in compagnia dro Rè retornon a ro Zaffo, & imbarcao l'Eserçito, andon a l'espugnaçion d'Assur prinçipâ Çittæ marittima : ri abitanti dra quâ vedendose assidiæ dro Re per Terra, e da Zeneixi per Mâ, conobban evidentemente de no poei resiste, & in poco tempo se reizan a Bardoin, chi preisone ro possesso o fè retorno a ra so Regia, lassiando che ri Cappi dro so Eserçito insemme con Ghiggermo seguitassan a moddo so l'impreiza incomençâ; ri quæ verso Çesarea maritima Çittæ dra Palestiña co l'Armâ navegando, deliberæ de combattera l'assedion d'ogni intorno, e voggiando Ghiggermo agiuttâ con l'inzegno ro vigô dro braçço, o l'ordenò quarche machina per dannezzâ a ro so solito re nemighe mure: ma allò de terminâ ro so lavô, arraggiæ ri Crestien da çerti insulti de quelli Barbari, assátòn con impeto re mure con ro solo agiutto de quarche poche scare, sorva dre quæ primmo de tutti montò ro coraggioso Ghigærmo: e zointo appeña con ro pê sciù ra muraggia o vidde con so dorô cazze da re scare (che per sovercio peizo se fracasson) tutti quelli che de seguitâro primê brammavan, così che lê trovandose solo intre moen dri iñemixi o s'arrecomandò devotamente a l'agiutto divin, & intrao per ro so scampo intr'uña Torre, o s'incontrò intr'un Saraxin, che re scare de quella o descendeiva; con ro quâ vegnuo a battaggia, o ro desteize valorosamente per terra; e seguitando a montâ o l'arrivò a ra çimma de l'edifiçio, de donde (per êsse ro sito assæ eminente) o vidde ch'era ra Çittæ de doggia muraggia fortificâ; ra primma dre quæ era allantora dro tutto affæto priva de deffensoî, per ra quá cosa fortemente recoverandose ro cœu, o començò da quell'áto posto à vibrâ per l'Ære ra spâ, façando con esta segno a re Crestiañe squaddre, a çò, quanto ciu fito poeivan, s'avexinassan a lê.
E pâ apointo, che ra Torre de Çesarea, a premiasse a Ghiggermo l'industria, ch'o l'hebbe in fabricâ quella de Gerusalemme; perchè sicomme con l'agiutto de quella o l'introdusse là drento ri sœu Crestien; così con ro mezo de questa o l'exortò ri mæsmi a assâtâ ra Çittæ nemiga; si comme assæ tosto eseguin montando con dre atre scare re mure, e façendose padroin dro primmo reçinto; in ro quæ fun allegramente reçevui da ro Forte Ghigærmo, con ro quá a l'assâto dro segondo repoæro s'incamminon: a l'acquisto dro quâ ghe servì non poco un'Ærboro de Parme, per mezo dro quâ monton sciù re mure, e squæxi che da ra Parma nascessan a Ghigermo re Parme, o trionfò tosto assæ dri iñemixi de Christo: che doppo ostinâ, ma non molto longa battaggia, deventon finarmente exempio d'orrô a ri Poppoli so vexin, e glorioso trofeo dre Crestiañe spoæ.
Tâ per virtù dro Zeneize Guerrê fu l'exito dri infeliçi habitanti dra Çittæ de Çesarea, molti dri quæ, ço è vegi, femmine, figgiœu, & atra gente imbelle essendose retiræ intro Tempio per segureçça dre proprie vitte, quando pœu vin, che contro de lô s'incaminava ra furia dri Crestien Campioin, amaramente cianzando ri suppricon a non incrudelî contro ri desarmæ, & imbelli: ma lasciandori in vitta impossessâse ciù tosto dre so sostançe, che de boña vœuggia, & in gran copia ghe conçedeivan. Per ra quâ movendose a compassion dri suppricanti, non solo ri Cappi de quell'eççellente Eserçito: ma ciù de tutti l'invitto Ghigærmo de bon cœu, e vorentera a quelli infeliçi perdonon: dapœuscia començon a spartise ra preiza, & a ro Zeneize Campion (che per êsse montao primero sciù re mure, haveiva reixi ardîi tutti ri atri a seguitâro, & avertaghe a ra vittoria ra strâ) fu dæta in premmio l'eleçion de ço, che ciù ghe foîsse piaxuo. Ma lê ciù curioso, che avaro, lasciando a ri atri tutto l'oro, e l'Argento; o retègne per lê ra Feniçe dre Gemme, diggo ro smerado desmezurao e sença paro, che con atto magnañimo (retornao ch'o fù de Çesarea) o donò a ra so Patria, e intra so Cattedrâ sin a ro dì d'ancœu fedelmente se custodisce; custode lê assì dro glorioso Nomme de Ghiggermo: mentre non se pœu da Zeneixi nominâ questa Gioja incomparabile sença ravvivâ ra memoria de quello, chi generoso privandosene o ghe ne desse ro possesso.
In somma ro Ghigiærmo a benefiçio dra Crestiaña Repubrica o se mostrò in ogni occorrença Çesare insemme, & Archimede, ço è varente Guerrê p'ra spâ valorosamente dœuverâ, e sottî Inzegnê p're machine dra fertilitæ dro so intelletto ciù votte inventæ, e poste in uso con ammiraçion dro mondo. Mi però non havendo doppo tanti secoli posciûo trovâ de lê ciù degne notiçie, darò fin a ro presente descorso dixendo, che dro 1102. retornao ch'o fù da re Impreize de Palestiña, o l'hebbe da ri sœu Çitten l'honô dro Consolato: dra quæ Dignitæ spiccò non poco ra so prudença: & l'è façile, ch'o foîsse promotô dro batte monæa in Zena, poichè per quant'osservo, començò apointo quest'uso essendo lê Consoro."[2]
Nòtte[modìfica | modìfica wikitèsto]
- ↑ Annali Genovesi di Caffaro - Luigi Belgrano - 1890
- ↑ Rafaele Soprani, nobile genovese: LE VITE DE PITTORI SCOLTORI, ET ARCHITETTI GENOVESI. E DE' FORASTIERI, CHE IN GENOVA OPERARONO, Genova, 1674 (trad. de C.P.)
Vôxe corelæ[modìfica | modìfica wikitèsto]
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Ghiggermo Imbriægo


text:
Braxìlia
Braxília, a l'è a capitâ d'o Braxî. S'attrêuva a 950 km a-o nord-ovest de Rio de Janeiro.
Descriçion e stöia[modìfica | modìfica wikitèsto]
A sêu cônstrûssiôn a l'è stæta fæta pe svilûppâ l'entrôtæra d'o pàize. A l'è a rescidensa d'o gôverno naçiônâ e de ambasciæ internaçiônæ.
A g'ha 'na sûperfiçie de 5802 km², 'n'ârtûa de 1172 metri inscio livello d'o mâ, e 'na popolassiôn de 2.914.830 abitanti (2015).
A cianta d'a çittæ a l'è stæta fæta da Lucio Costa e a maggiôransa d'i edifiçi son êuvia d'o famôso architetto Oscar Niemeyer.
Conlìgamenti esterni[modìfica | modìfica wikitèsto]
- Scïto ûffiçiâ d'a çittæ [1](in portoghéize)
- Dati inscia çittæ de Brasilia, [2] (in portoghéize)
- Fotografîe de Brasilia, [3].
- Photos of Brasília, [4]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Braxilia


text:
Santa Fe (Argentinn-a)
A çittæ de Santa Fe a l'é a capitâ da provinsa argentinn-a do mæximo nomme into çentro-est do Pàize. A gh'à 'na popolaçión urbann-a de 369.589 abitanti (2001).
Inte 'sta çitæ a l'é nasciûa a Costituçión da naçión argentinn-a into 1853 e a l'é stæta anche o pòsto da seu rifórma into 1994.
Scibén che a gh'à 'na fonsión prinçipalmente aministrativa, a l'é ascì 'n importante çentro educativo universcitâio pe studénti de tùtto o Pàize.
A comensa a esse 'n atrativo scîto turistego pe a seu ricca stöia e architetûa ma anche pe o svilùppo e a modernitæ di alberghi e çentri comerçiâli.
O dîto túnel subfluvial, galerîa sott'a-o sciùmme Paraná o collega co-a çitæ de Paraná


text:
Argagno
Argàgno ò àrgano, apægio ch'o serve a ezerçitâ, pe mezo de cavi ò cadeñe, di gren sforsci de traçion pe solevâ di càreghi ò pe rebelâli.
L’argagno o l'è constituîo da 'n fuzo, in sciô quæ s'ingœugge o cavo, ch'o ven fæto giâ a man ò mediante motô, tramite di rotismi demortipricatoî, constituii inte l'argagno a man da-a cobbia rocchetto-rœua dentâ, opù da-a cobbia via-rœua elicoidâ, mentre inte l'argagno a motô de vòtte son necessai di reduttoî ciu complesci. Gh'è ascì di conzegni de seguêça (diti castagne) che impediscian che a gummena a desvire se ven a mancâ l’açion motrixe.
O fûzo o pœu êse a asciâ verticâ ò orizzontâ.
I antighi argagni a man da mainaja a veja ean sciti a-a proa di barchi, gh'aivan u fuzo verticâ e in sciâ testa do fuzo di pertuxi pe infiâghe i aspe, ossæ, di travi de legno che i mainæ sponciavan co-e braççe pe virâ a l'argagno e sarpâ l'ancoa.
Questo tipo d'argagno (fr. cabestan, ing. capstan, sp. cabrestante), o l'è tuttoa dœuviao a bordo, inti pòrti e inti scæ feroviai.
Inte l'argagno a asciâ orizzontâ (dito ascì moinello) a corda a l'è generalmente fissâ pe 'n estremmo a-o fuzo e ingugeita a questo. O fuzo, inti argagni picin, o l'è liscio mentre inte quelli de maggiô diametro o l'è sorcao da de cœugge, pe 'n regolâ ingugimento da corda.
I argagni a motô se distinguan a segonda do tipo de motô da-o quæ son açionæ (argagni elettrichi, a vapô e a aia compressa). I argagni elettrichi son dœuviæ pe ascensoî, montacàreghi, grue, poççi d'estraçion, funicolæ, strafie ecc.; i argagni a vapô, invece, son dœuviæ in mainaja, prez. pe-e manœuvre d'ormezzo e de tonezzo; infin, i argagni a aia compressa son dœuviæ inte di caxi speciæ (prez., inti loei de scavo in galleria).
Bibliografia[modìfica | modìfica wikitèsto]
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Argagno


text:
Tòkyo
A Çitæ de Tòkyo (giaponeize 東京, trascrissión ingleize Tokyo) a l'è a capitâ do Giappon.
'Sta metròpoli a l'è o çentro da vitta polittica, di affâri, finanse, educasión, comunicaçión e coltûa de tûtto o Pàize.
Descriçion e stöia[modìfica | modìfica wikitèsto]
A s'atrêuva inte l'ìzôa de Hònshu, inta región de Kanto, e o sêu nomme o vêu dî "capitâ ôrientâ", perché a se scitûa a est da preçedente capitâ nasionâ, a çitæ de Kyòto.
A l'è divîza in 23 quartæ (dîti -ku) e a g'à 'na popolasión de 8.340.000 abitanti, scibben contando a periferîa saieivan 12.527.115 (2003).
Fondâ into 1457 da Öta Dökan, into passòu a se ciamâva Edo. A l'è o pòsto de rescidensa de l'imperatô do Giappon.
Conlìgamenti esterni[modìfica | modìfica wikitèsto]
- Tûriximo a Tòkyo [1]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Tòkyo


text:
Zheng He
Zheng He (grafia tradiçionâ: 鄭和 semplificâ: 郑和 pinyin: Zhèng Hé; Wade-Giles: Cheng Ho; nomme de nascita: 马三宝 pinyin: Mǎ Sānbǎo; nomme arabo: Hajji Mahmud; 1371 – 1434) o l'é stæto un navegatô cineize.
Dæti personâli
Mòrte: 1434
Âtre informaçioìn
Biografia[modìfica | modìfica wikitèsto]
Membro da dinastia di Ming, œünucco reâ e compagno de zœughi do prinçipin Zhu Di, o l'agiuttò quest'urtimo a compî una rivolta contro o poæ do mæximo, l'Imperatô Zhu Di. Una votta montao a-o trono comme nœuvo Impiatô o l'ordinò, into 1403, a construçion de 'na flotta impeiâ segge pe scopi mercantî, che comme flotta da guæra e pe-i afæ diplomatichi.
L'Impiatô Zhu Di o misse a-o comando de tutta a flotta o Zheng He, ch'o fu quindi nominao Armiraggio. De relixon musulmaña, o Zheng He o vègne quindi incaregao da l'imperatô, ch'o l'assunse o nomme de Yongle, de effettoâ de spediçioin navæ a carattere diplomatico, scientifico e commerciâ inti moæ ocidentæ, guidando una flotta de gren zunche imperiæ ch'a l'includeiva de nave mercantî ascì, e coscì dite nave di tesoi.
Segondo a verscion ófiçiâ, a flotta a l'aviæ dovuo riçercâ l'imperatô Jianwen (1377-1402) scomparso misteiosamente co-a guæra çivî ch'a vidde ascende a-o trono o Yongle, mentre segondo o professô d'inzegnaja marittima Xin Yuan'ou, de l'Universcitæ de Shanghai Jiaotong, l'impeo cineize, menaççao da-i armæ do Tamerlan (1336-1405) ch'o l'aiva za conquistao gran parte de l'Axia, o l'aviæ mandao o Zheng He in çerchia d'alliæ.[1]
L'enorme flotta comandâ da-o Zheng He (317 nave con 28.000 sordatti a bordo) a partì pe-o primmo viægio inte l'Ocean Indian, razonzendo e coste orientæ de l'Africa, o Mâ Rosso, o Giappon e a Corea.
Dæto o sucesso da primma spediçion o fu incaregao de conduine una segonda inti moæ de l'Indociña, de l'Indonexia e de l'India meridionâ, spinzendose scin a toccâ e coste arabiche meridionæ e de l'Africa orientâ tra l'attoâ Somalia e o Kenya. Tra o 1405 e o 1433 o l'effettuò in tutto sette viægi; l’urtimo de questi (afrontao con 300 nave e circa 27500 ommi) o duò da-o 1431 a-o 1433: a flotta comandâ da-o Zheng He a vixitò i porti de Champa (ancœu into Vietnam) e Giava, otr'a Palembang, Malacca, Ceylon e Calcutta. Tra i sucesci diplomatichi da spediçion se ricorda a dissuaxon do re do Siam a menaççâ o Regno de Malacca.
Da Calcutta una parte da flotta a continuò o viægio verso ovest costezzando o corno d'Africa scin a Malindi e commerciando in sce-o Mâ Rosso, in tâ viægio tanti di mainæ cineixi poettan probabilmente vixitâ A Mecca. O Zheng He invece, che foscia o l'ea arestao a Calcutta, o moì into viægio de ritorno e o fu seppellio in mâ.
Sciben che e gren spediçioin do Zheng He son un fæto storico, ancon a-a giornaa d'ancœu se discutte in sce-i limiti razonti da-i esploraçioin cineize. O professô Chen Hsin-hsiung de l'Universcitæ Nazionâ Cheng Kung de Tainan (Taiwan), o sostegne presempio che e fonte no atestan s'a segge stæta effettivamente a flotta do Zheng He a razonze l'Affrica.[2]
Ipotexi do 1421[modìfica | modìfica wikitèsto]
O ex-ófiçiâ da Royal Navy Gavin Menzies, into libbro 1421: a vea stoia da spediçion cineize ch'a scrovì l'America, o l'ha sostegnuo che, into corso do sesto (1421-1423) di so sette viægi esplorativi, a flotta do Zhen He (composta da-e nave a-i ordini di capitagni Zhou Wen, Zhou Man, Yang Qing e Hong Bao) a l'aviæ scoverto l'Aostralia, a Nœuva Zelanda, i Americhe, l'Antartico, a costa settentrionâ da Groenlandia e o Passaggio a nord-est. Queste conoscençe saieivan da pœu stæte censuræ perchè i mandarin, i burocrati da corte imperiâ, temeivan che-o costo d'urteioî spediçioin o l'aviæ dannezzao l'economia cineize. Segondo l'ófiçiâ, za poco doppo, into 1428, i Portogheixi intron in possesso de 'na carta da tæra cineize che 'n mercante veneçian, Niccolò Da Conti, o l'aviæ avuo navegando co-o Zheng He. L'"ipotexi do 1421", ch'a l'ha avuo una noteive ressonança presso o grande pubblico, a l'é stæta completamente respinta da-i storiografi, in quante priva de baze fattoæ: i argomenti do libbro do Menzies son quæxi escluxivamente conzettue e ipotexi.
Notte[modìfica | modìfica wikitèsto]
- ↑ Marco Meccarelli, "Zheng He, o Cristoffa Combo do Çeleste Impeo", in Civiltæ n. 10, Milan, arvî 2011, pp.16-22
- ↑ Marco Meccarelli, op.çit
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Zheng He


text:
Geografia
A geografia ò giögrafîa (pe-a grafîa ofiçiâ) (da o latin geographia, che a vegne da o grego antigo, Yn/Yeιa (tæra) e Ypaφeιv (scrië), e donca vêu dî scrittùa da tæra) a l'è a sciensa ch'a studia, a l'interpreta, a descrive e a fâ vedde a Tæra co-i sêu aspetti fixici e che gh'intran con l'òmmo.
A geografia a stûddia tûtti i aspetti e fæti che g'hàn importansa pe i òmmi e pe a natùa e no solo e carte geografiche.
Quarcosa insce l'istoia da geògrafia[modìfica | modìfica wikitèsto]
I primmi ommi che han tentòu de creâ un concetto de geògrafia en stæti i Greghi de l'antichitæ che gh'àn dæto o nomme ascì. Dòppo en vegnui i Romani che àn scoverto de neuve tèniche pe studiâ a sciensa da tæra.
Inte l'Etæ de mezo en stæti i geografi arabi a creâ di oeuvie importante. Dòppo ghe son stæte e gren scoverte e i grendi viægi pe tæra (Marco Polo) e pe mâ (Cristoffa Combo). I primmi atlanti en stæti creæ into secolo XVI.
A Geògrafia Mondiâ[modìfica | modìfica wikitèsto]
I continenti[modìfica | modìfica wikitèsto]
Naçioin do mondo[modìfica | modìfica wikitèsto]
- Stati de l'Euròpa
- Stati de l'Africa
- Stati de l'Asia
- Stati de le Americhe
- Stati de l'Oçeania
I Oçeani e i Mâ[modìfica | modìfica wikitèsto]
I çinque Oçeani[modìfica | modìfica wikitèsto]
I Mâ[modìfica | modìfica wikitèsto]
A Geògrafia Ligure[modìfica | modìfica wikitèsto]
I comuni da Region Liguria[modìfica | modìfica wikitèsto]
Nommi liguri de ätre localitæ geògrafiche[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Geografia


text:
Categorîa:Letiatûa
Quésta categorîa l'arechéugge e vôxe che pàrlan de letiatûa.
- Wikimedia Commons a contêgne 'na categorîa in sce l'argoménto Categorîa:Letiatûa
Sottocategorîe
Sta categoria chie a contegne e 9 sottocategorie indicæ chì aprœuvo, pe 'n totale de 9.
C
- Cansoin d’amô e de croxâ (voeua)
L
- Lettiatùa spagnoll-a (1 P)
N
- Narratïa (2 P)
- Narratïa ligure do trexento (2 P)
O
- Opere de tiatro (2 P)
P
- Poexia (2 C, 4 P)
S
- Scritoî (2 C, 19 P)
T
- Testi da tradiçion (6 P)
Pàgine inta categorîa "Letiatûa"
Questa categoria a contegne e 10 pagine indicæ chì de sotta , insce 'n totale de 10.


text:
Stoccarda
Stoccarda o Stucarda (Stuttgart in tedescu) a l'è ünna çitæ da Germania. A l'è a capitâ du Land du Baden-Württemberg e a g'à ciü o menu 600.000 abitanti.
Geoçgrafìa[modìfica | modìfica wikitèsto]
Questa çitæ a se trêuva vexìn a-a Furesta Neigra. In tu mëzu da çitæ ghe passa u sciümme Neckar. A süperfiçie a mezüa 210 km².
Stóia[modìfica | modìfica wikitèsto]
A parte de Stucarda che a se ciamma Cannstatt, che primma a l'ëa ünna çitæ pe cuntu sêu, a l'ëa abitâ zà in ta preistóia. I antighi Rumen ghe sun restæ scin a l'annu 260 doppu Cristu quande sun arivæ i barbari. A vëa Stucarda a l'è stæta fundâ tra u 926 e u 948. In tu 1495 Stucarda a l'ëa diventâ a sede du dücca ch'u l'arezeiva u dücatu de Württemberg (Virtemberga). In tu 1806, durante a guæra cuntru Napuleùn, u Württemberg u l'ëa diventóu in regnu e Stucarda a l'ëa a sêu capitâ cumme u l'à cunfermóu u Congressu de Vienna in tu 1815. In te l'annu 1871 u Württemberg u l'è diventóu parte du regnu da Germania. In ta segunda guæra mundiale Stucarda a l'è stæta quæxi cunpletamente destrüta da-e bumbe di Americhen e anchêu a l'è 'na çitæ muderna.
Pósti de interesse[modìfica | modìfica wikitèsto]
A gêxa ciü impurtante de Stucarda a se ciamma Stiftskirche e in te l'annu 1534 a l'è stæta a primma gêxa prutestante du Baden-Württemberg doppu che l'ëa cumensòu a rifurma du Martin Luteru. Gh'è u castellu vëgiu ciammóu altes Schloss e u gh'è ascì quellu nêuvu, neues Schloss, in sciâ ciassa prinçipale ch'a se ciamma Schlossplatz.
Ecunumìa[modìfica | modìfica wikitèsto]
Stucarda a l'è famusa perchè chì gh'è nasciüa a primma automobile du sciù Daimler in tu 1887. Gh'è a fabbrica de Daimler Benz e ascì quella de Porsche, tütte due cu-i sêu müsei de l'auto.
Cultüa[modìfica | modìfica wikitèsto]
A Stucarda se parla "svevu" (Schwäbisch), ün dialettu tedescu.
Manifestaçiuìn[modìfica | modìfica wikitèsto]
Feste e fëe[modìfica | modìfica wikitèsto]
Due votte in te l'annu gh'è 'na grande e famusa festa da bira che a se ciamma Wasen e a s'asümeggia a quella de Mùnegu de Bavëa.
Comunicaçiuìn[modìfica | modìfica wikitèsto]
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Stoccarda


text:
Carlomagno
Carlomagno (in latin: Carolus Magnus; in tedesco: Karl der Große; in franceise: Charlemagne; n. 742 - m. Aquisgraña 814) o l'é stæto un sovràn franco, re di Franchi e impeatô di Romén.
Biografîa[modìfica | modìfica wikitèsto]
Figgio primmogenito de Pipin o Breve, re di Franchi, e de Bertrada; a-a morte do poæ (768) o l'ebbe l'Aostraxia e a Neustria a-o nord de l'Oise, e l'Aquitania in comun co-o fræ minô Carlomanno re da Neustria a sud de l'Oise, da Borgogna, ecc.; a-a morte de Carlomanno (771), o l'invase i so stæti e int'o mæximo anno o ripudiò a moggê, figgia de Dexideio re di Longobardi, de nomme foscia Dexidiâ (v. Ermengarda). Dexideio alloa o l'acugette inta so corte a viddoa e i partixen de Carlomanno. Carlomagno, sollecitao da-o pappa Adrian I, o l'impose a Dexideio de abbandonâ a-o pappa e tære ch'o l'aveiva occupao inte l'esarcao e into ducato roman; avuo un refúo, o l'attraversò (773) e Alpi co-o so esercito, pe i pasci do Cenixio e do S. Benardo, o superó pe agíamento a ciusa da Val de Susa, o s'impossessò de tutta l'Italia settentrionâ e, occupâ Pavia (774), o se intitolò re di Franchi e di Longobardi. O tornò (776) pe reprimme a conspiaçion di ducchi longobardi do Friuli, de Ciuxi, Spoleto e Benevento; da pœu (780-781) pe fâ consacrâ da-o pontefixe, comme re d'Italia, o figgio Carlomanno ch'o fu ribattezzao co-o nomme de Pipin.
Contra i musulmen de Spagna o condusse in questi anni una serie de spediçioin: quella do 778, doppo o fallimento de l'assedio de Saragozza, o se concluse co-o massacro da retroguardia franca a-o passo de Roncisvalle. Megio successo ebban e spediçioin do 785, 797, 801, 811, che permissan a creaçion da Marca hispanica, fra i Pirenei e l'Ebro, con capitâ Barçeloña, primmo nucleo da riconquista crestiaña da Spagna.
A est, in trent'anni de guære (772-804), o l'ariescì a occupâ e terre di Sassoni, menaççoxi pe e so incurscioin continue: violenta a fu particolarmente a guæra contro o cappo sassone Vitichindo (778-785). A lotta pe a scistemaçion do confin orientâ a l'ebbe di âtri sviluppi ascì: contro i Bavai e o so ducca Tascilon che, vinto into 787, o lasciò o paise in poistæ de Carlomagno; e, da-a Bavea, contro i Avai, di quæ co-ina serie de spediçioin (791-96) o destrusse l'impeo.
Affermao coscì o so dominio da l'Elba a l'Atlantego, a-o Tibisco, a-o Danubbio, a l'Ebro, a Romma, apparse lê alloa o veo e solo cappo da crestianitæ. Questa so poxiçion, coroboâ da-a so attivitæ into campo religioso, comme difensô e propagatô da fe', e into campo da curtua (ch'a conobbe una vea renascita, dîta appunto caroliña), a l'ebbe a piña consacraçion ófiçiâ into Dênâ de l'anno 800, a Romma: Carlomagno o se gh'ea recao pe esaminâ e accuse contra pappa Lion III, che, cacciao inte l'arvî 799 da una conzua de nobili, da Carlomagno o l'ea za stæto remisso in sce-o trono. O pappa, doppo a messa in S. Pê, o pose o diadema impeiâ in sce-o cappo de Carlomagno, ch'o fu avoxao da-i presenti, eviddntemente za informæ, "impiao". Foscia, o fæto che in sce-o trono di imperatoî d'Oriente ghe foise una donna, Irene, che into 798 a l'aveiva destituio o figgio Costantin VI, o l'agevolò o gesto de Carlomagno.
Ciu che a restaoraçion de l'Impeo Roman d'Occidente, l'ea a creaçion do nœuvo Impeo crestian, quæ o concepivan i ommi do Medioevo. L'elemento religioso o gh'ea predominante; de fæto ciu che un stato veo e proprio, l'Impeo o l'ea un ideâ politico-religioso, ch'o dava dignitæ e força de difensô da crestianitæ a-o consacrao, streitamente unio per ço into so compito a-o papato. O carattere de l'Impeo, doppo un'offerta de maiezzo inviâ da Carlomagno a l'impiaixe Irene e cheita pe a destituçion de quest'urtima, vègne da pœu a determinâse (802) pe e reaçioin de Niçeforo, nœuvo legittimo imperatô co-o quæ vegniva a cessâ a vacança imperiâ, ch'a l'ea stæta o pretesto pe l'iniçiativa de Lion III.
Se vègne a un conflito co l'Impeo bizantin, combattuo inte l'Adriatego (805-806) e terminao (812) con un accordio che mentre a Bizançio o lasciava Veneçia, l'Istria e a Dalmaçia, a Carlomagno o riconosceiva o titolo de imperatô de l'Impeo roman-crestian d'Occidente.
Carlomagno o l'atteize coscì a riordenâ i so vari stæti con di critei unitai, dividdendoli in te de circoscriçioin dîte contee e, se de confin, marche, mentre, a reprimme ogni abuso, o creava e vixite periodiche di missi dominici. Reünioin generæ ò provinciæ, dîte placiti, ogni anno provedeivan a-a legislaçion, ch'a se concretò prinçipalmente inte un'ottanteña de capitolæ; otr'a ço l'œuvia legislativa de Carlomagno a comprende a redaçion scrita, da lê ordenâ dove no se ghe foise za primma provisto, de svariæ lezze popolæ (barbareghe) conservæ in vigô inte varie parte do so impeo.
Prode e œuvioso, rescistente a-e fadighe e avido de cortua, dotao de eminente capaçitæ politiche e militæ - coscì a tradiçion -, Carlomagno o l'apparse a-i stesci contemporanni comme o degno cappo da societæ occidentâ, roman-germanica e crestiaña, onde l'appellativo de Magno e e lezendie che o fisson inta poexia e inte l'axografia.
Carlomagno o se sposò çinque votte: co-a franca Imiltrudde, da-a quæ o l'ebbe Pipin o Zembo (m. 811); co-a longobarda Dexidiâ (Ermengarda) into 770; da pœu co-a sveva Ildegarda (m. 783), da-a quæ o l'ebbe Carlo, Pipin, Ludovico, Lotaio (m. 779), Adelaide, Rotruda, Berta, Gisella e un'âtra figgia; co-a franca aostraxica Fastradda, da-a quæ o l'ebbe Teoderadda e Iltrudde; co-a sveva Liutgarda. Da-e concubiñe o l'ebbe: da Madelgarda, Rotilde; da Gerwinda, Adaldrudda; da Regiña, Drogon e Ugo, da Adalinda, Teodorico.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Carlomagno


text:
Stan Lee
VìttaModìfica
Stan Lee, pseodònimo de Stanley Martin Lieber (New York, 28 dexenbre 1922 – Los Angeles, 12 novenbre 2018), o l'é stæto 'n fumettista, editô, produttô cinematogràfico e televisivo americàn, conosciûo pe êsse stæto editor-in-chief da Marvel Comics, da-o 1941 a-o 1942 e da-o 1945 a-o 1972, e pe avèi cò-creòu, particolärménte insémme a-o Jack Kirby e o Steve Ditko, l'Òmmo-âgno, i Fantastichi Quattro, Daredevil, Black Panther, i X-Men, Thor e tanti âtri supereröi.
Colegamenti estèrniModìfica
Âtri progèttiModìfica
- Wikimedia Commons a contêgne di inmàgine ò di âtri files in sce Stan Lee


text:
Revulüçiun munegasca
A Revulüçiun munegasca è üna perioda d'a stòria de Mùnegu marquée per üna seria de cunfronti üntra u populu munegescu e u principu Albertu primu de 1910 a 1911 che menà a řa dispariçiun d'a munarchia assulüta e a řa prumülgaçiun d'a prima Cunstitüçiun de Mùnegu.
A Revulüçiun munegasca è stau un muvimentu de d'u 1910 a u 1911 ch'à cumençau cun a creaçiun d'u "cumitau munegascu".
E rasue[modìfica | modìfica wikitèsto]
En 1910 prun de munegaschi sun sença travayu e sun malcuntenti d'u principu Albertu Primu che vive a Paris, investisce a Paris e pa gaire a Munegu, e ch' interdije a i munegaschi de travaya a u casinò unde sun i lœghi de travayu ben pagai e numerusi.
A Munegu gh'è sun poche terre e en achelu tempu nisciüna üsina. I munegaschi sun sulament 1 482 e l'ensemu d'i abitanti sun 19.121. Un cumitau munegascu fa signà petiçiue e rachœye e demande d'a gente.
Dopu i cuntestatari esigiu üna cunstitüçiun e ün parlamentu, menaçandu de renversà a munarchìa.
Autre demande esigiu u sufragiu üniversale per u Cunsiyu cumünale e a supessiun d'u monopoli de Camille Blanc, meru de Beausoleil e de Roland Bonaparte sciü d'a suçietà d'i bagni de ma de Munegu. Tüti demandu ch' e finançe d'u statu füssu separae d'e finançe persunale d'u principu.
I evenimenti[modìfica | modìfica wikitèsto]
En marsu 1910 üna delegaçiun delivra a u palatu ün ultimatum a u principu.
Sença respunsa d'u seze de marsu, a üna reüniun püblica a u Teatru d'e varietà unde Suffren Reymond à parlau, oete-çentu persune remuntu u carrugiu di Gazometri e se rassemblu sciü ra piaça d'arme e ünt sciü ru cursu d'a Porta Nœva.
Un capu de gabinetu d'u principu reçeve üna delegaçiun e prumete che se farà qarcosa de decisivu sença preçisà. Carchi giurni dopu Albertu primu da urdenançe sciü d'a libertà de premsa fint 'i giunali d'upusiçiun cun a libertà de reüniun e r'eleçiun a u consiyu cumünale a u süfragi üniversale. I manifestanti reclamu tamben ciü d'independença a respetu d'a França.
Achestu ürtimu puntu scaufa a fula che prende d'assaltu u palatu dopu üna giunà de luta cun i carabiniè. Un principu se refügia en França. Ün guvernu pruvisori se forma e u principu, cunseyau da u fiyu Lui, tenta de sauvà a so' sitüaçiun autrejandu üna custitüçiun anunçà da u principu Lui â fin de zanè.
D'u quintu de favrè 1911 se pruclama a custitüçiun che crea u Conseyu Naçiunale ma u principu garda a ciü grande parte d'i so' puteri. En 1922 more u principu Albertu e u so' fiyu Lui devegne u principu Luì segundu.


text:
Niamey
Niamey a l'è a capitâ do Niger e do departimento do Tilabery.
Descriçion e stòia[modìfica | modìfica wikitèsto]
A s'attrêuva in scia rîva drîta do sciûmme Niger, essendo a çittæ ciû grande do pàize e o prinçipâ çentro amministrattivo, coltûrâle e econòmmico.
A gh'à 'na popolassion de 1.026.848 abitanti segondo i ûrtimi dati do 2012. L'economîa de 'sta çittæ se basa in sce l'indûstria (çemento, çeramiche, ecc.) e i serviçi aministratîvi.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Niamey


text:
Mole
A Mole a l'è un grüppo de 6,022 ● 1023 unitæ chimiche (atomi o molecole), üsä pe contä e mexime unitæ in grandi nümeri.
Descriçion e stöiaModìfica
A definision de Mole a l'è dovüa a Wilhelm Ostwald, che o l'ha stabilia in to 1896. Pe definï correttamente o concetto de Mole bezögna primma avei ciæo quello de Nümero de Avogadro.
Piggiando quantitæ in peiso de sostanse diverse, che stagghen fra de lô in to meximo rapporto in to quale sta i rispettivi peixi molecolari, se piggia o meximo nümero de molecole.
In particolare questo o l'avvegne quande conscideremmo un nümero in grammi de ogni sostansa pari ao sö peiso molecolare: 2 g de idrogeno, 17 g de ammoniaca, 18 g d'ægua, 44 g de anidride carbonica e coscì via, contegnen sempre un uguale nümero de molecole, dîto Numero de Avogadro.
A l'è unna quantitæ de sostansa che a contegne un nümero de Avogadro de molecole. O valore de o nümero de Avogadro o l'è 6,022 ● 1023.
Pe piggiä unn-a mole de sostansa perciò doviemo pesäne un nümero de grammi pari ao sö peiso molecolare. O nümero de Avogadro o l'è stæto calcolou in laboratorio con diversci scistemi sperimentali, ma o pö esse stabilio anche in base ao fattore de converscion fra l'unitæ de massa atomega e o grammo.
Da o concetto de Mole deriva quello de Molaritæ, che o se definisce comme o nümero de moli de soluto pe litro de solusion.